Оксалиплатин Эбеве – medu.uz – Дорилар ҳақида маълумотлар ўзбек тилида\nHome Йўриқномалар Оксалиплатин Эбеве\nПрепаратнинг савдо номи: Оксалиплатин Эбеве®\nДори шакли: инфузия учун эритма тайёрлаш учун лиофилизат\nфаол модда: 10 мл ёки 20 мл эритувчини тайёрлаш учун мувофиқ равишда 50 мг ёки 100 мг оксалиплатин.\nИнфузия учун тайёрланган 1 мл эритма 5 мг оксалиплатин сақлайди.\nЁрдамчи модда: лактоза моногидрати.\nТаърифи: тиниқ, рангсиз ёки оч-сариқ, рН кўрсаткичи 4,0-6,0 бўлган эритма\nФармакотерапевтик гуруҳи: ўсмаларга қарши бошқа воситалар, платина бирикмалари.\nАТХ коди: L01XA03.\nОксалиплатин ўсма моделларининг турли тизимларида, шу жумладан одам колоректал раки моделида цитотоксик хусусиятларнинг кенг спектрини in vitro шароитда, шунингдек ўсмаларга қарши фаолликни in vivo шароитда намоён қилади.\nЦисплатинга резистент бўлган турли моделларга нисбатан фаолликни намоён қилади.\nОксалиплатиннинг цитотоксик ва ўсмаларга қарши таъсир механизми ҳужайраларнинг ДНК синтезини издан чиқаришга асосланган. Синергетик цитотоксик таъсир 5-фторурацил билан мажмуасида қўлланганда кузатилади.\n2 соатлик инфузия якунида юборилган платинанинг 15% катта қон айланиш доирасида бўлади, айни вақтда қолган 85% тўқималарда тезда тақсимланади ёки сийдик билан чиқарилади. Қон ва плазма эритроцитлари билан қайтмас ҳолда боғланиши шунга олиб келадики, бунда ушбу матрицалар билан боғлиқ бўлган ярим чиқарилиши даври қон эритроцитлари ва зардоб альбуминининг ярим яшаш даврига яқин бўлади.\nИкки ҳафтада бир марта 85 мг/м2 дозада ёки уч ҳафтада бир марта 130 мг/м2 дозада юборилганида плазма ультрафильтратида платинанинг тўпланиши кузатилмаган. Ушбу матрицада мувозанат ҳолатига 1-циклда эришилган.\nIn vitro шароитдаги биотрансформацияси ноферментатив парчаланиш натижаси бўлиб ҳисобланади; диаминоциклогексан (DACH) ҳалқаси метаболизмида Р450 цитохромининг иштирокига доир далиллар йўқ.\nОксалиплатин организмда сезиларли биотрансформацияга учрайди. 2 соатлик инфузия якунида плазма ультрафильтратида ўзгармаган фаол модда аниқланмаган. Кейинчалик тизимли қон оқимида биотрансформациянинг цитотоксик маҳсулотлари, шу жумладан монохлор-, дихлор- ва диаква-DACH платина катта миқдордаги нофаол конъюгатлар билан бир қаторда идентификация қилинган.\nПлатина асосан сийдик билан ажратилади. Клиренси, одатда юборилганидан кейин 48 соатдан ошмайди. 5-кунга келиб умумий дозанинг тахминан 54% сийдикда ва 3% дан кам миқдори ахлатда аниқланган.\nАлоҳида клиник ҳолларда фармакокинетикаси. Буйрак етишмовчилигида клиренсни соатига 17,6±2,18 л дан соатига 9,95±1,91 л гача сезиларли даражада пасайиши ва тақсимланиш ҳажмининг 330±40,9 л дан 241±36,1 л гача сезиларли пасайиши кузатилади. Буйрак функциясини оғир бузилишининг платина клиренсига таъсири ўрганилмаган.\nОксалиплатин Эбеве 5-фторурацил (5-FU) ва фолинат кислотаси (FA) билан мажмуада қуйидаги ҳолларда:\nбирламчи ўсма тўлиқ олиб ташланганидан сўнг III босқичдаги (Дьюк бўйича – С босқичдаги) йўғон ичак ракини адъювант даволашда;\nметастатик колоректал ракни даволашда буюрилади.\nФақат катталарни даволаш учун мўлжалланган\nАдъювант даволаш учун тавсия этиладиган доза – 12 та цикл (6 ой) давомида ҳар 2 ҳафтада тана юзасининг 1 м2 га 85 мг дан вена ичига юборилади.\nМетастатик колоректал ракни даволаш учун тавсия этиладиган доза – ҳар 2 ҳафтада тана юзасининг 1 м2 га 85 мг дан вена ичига юборилади.\nДозага препаратни ўзлаштираолишини инобатга олган ҳолда тузатиш киритилади («Махсус кўрсатмалар ва эҳтиёткорлик чоралари» бўлимига қаранг).\nОксалиплатинни юбориш доимо фторпиримидинлар юборилишидан олдин амалга оширилиши керак.\n250–500 мл 5% ли глюкоза эритмасида суюлтирилган оксалиплатинни 2–6 соат давом этадиган вена ичига инфузия йўли билан юборилади.\nОксалиплатин, одатда, 5-фторурацилни узлуксиз инфузияси билан мажмуада қўлланилган.\nИкки ҳафталик схема бўйича 5-фторурацил асосида оқим билан юборишни узлуксиз инфузия қилиш билан бирга олиб бориладиган тартиблар қўлланилган.\nОғир даражадаги буйрак етишмовчилиги бўлган пациентларда оксалиплатинни қўлланилиши ўрганилмаган.\nЎртача даражадаги буйрак етишмовчилиги бўлган пациентларда оксалиплатин билан даволашни стандарт тавсия этиладиган дозадан бошланади (шунингдек «Махсус кўрсатмалар ва эҳтиёткорлик чоралари» бўлимига қаранг). Енгил даражадаги буйрак етишмовчилиги бўлган пациентларда дозага тузатиш киритиш талаб қилинмайди.\nЖигар функциясини ва ўт чиқариш йўллари бузилишлари тез-тезлиги ва оғирлигини касаллик ривожланишига ва пациентнинг дастлабки ҳолатини ўрганиш чоғида жигар синамаларидаги ўзгаришларга боғлиқлиги қайд этилган. Жигар синамалари кўрсаткичларини бузилишлари бўлган пациентлар учун дозага препаратни ишлаб чиқишнинг клиник босқичида тузатиш киритилмаган.\nКекса пациентлар: дозага тузатиш киритиш талаб этилмайди.\nБолалар: болаларда қўллаш учун буюрилмайди.\nВена ичига инфузия йўли билан юборилади.\nОксалиплатин юборилганда гипергидратация талаб қилинмайди.\nЛиофилизация қилинган оксалиплатин қўлланилишидан олдин эритилиши ва кейинчалик суюлтирилиши керак.\nЛиофилизатни эритиш ва эритмани кейинчалик суюлтириш учун натрий хлориди эритмасидан ҲЕЧ ҚАЧОН ФОЙДАЛАНМАНГ (қолган эҳтиёткорлик чоралари ҳақида қуйида келтирилган «Ишлатиш ва юборилишда эҳтиёткорлик чоралари» бўлимига қаранг).\nЛиофилизатни эритиш учун инъекция учун сувдан ёки 5% ли глюкоза эритмасидан\n(50 мг/мл) қуйидаги миқдорда фойдаланилади:\n50 мг ли оксалиплатин флакони учун 10 мл ва\n100 мг ли оксалиплатин флакони учун 20 мл.\nТайёрланган эритманинг концентрацияси – 5 мг/мл.\nТайёрланган эритманинг зарур миқдори дарҳол 250–500 мл 5% ли глюкоза эритмаси билан суюлтирилади. Инфузия учун ҳосил қилинган эритмада оксалиплатин концентрацияси\n0,2 мг/мл дан 0,7 мг/мл гачани ташкил этади; бунда 0,7 мг/мл ли концентрация клиник амалиётда қўлланиладиган максимал концентрация бўлиб ҳисобланади ва оксалиплатиннинг 85 мг/м2 ли дозасини таъминлайди. Ушбу концентрациялар диапазонида оксалиплатиннинг физик-кимёвий барқарорлиги намоён бўлган.\nСуюлтиришдан ва кейинги фойдаланишдан олдин эритмани кўздан кечирилади. Кейинги қўлланилиши учун фақат кўринадиган заррачалари бўлмаган тиниқ эритма яроқлидир.\nУшбу дори воситаси бир марта фойдаланиш учун мўлжалланган. Фойдаланилмаган эритма йўқ қилинади.\nИнфузия учун оксалиплатин эритмасининг мутаносиблиги поливинилхлорид асосидаги репрезентатив тўпламлардан фойдаланган ҳолда синовдан ўтказилган.\nКамида 0,2 мг/мл ли концентрацияни ҳосил қилиш учун 250–500 мл 5% ли глюкоза эритмасида (50 мг/мл) суюлтирилган оксалиплатинни марказий веноз катетери орқали ёки периферик венага 2–6 соат давомида юбориш зарур.\nЭкстравазация юз берган тақдирда препаратни юбориш дарҳол тўхтатилади.\n5-фторурацил билан қўлланилиши\nОксалиплатинни фторпиримидинлар, яъни 5-фторурацил юборилишига қадар юбориш лозим.\nОксалиплатин юборилганидан кейин линияни ювиш лозим, сўнгра эса 5-фторурацил юборилиши керак.\nФолинат кислотаси (кальций фолинати ёки динатрий фолинати) билан қўлланилиши\n250–500 мл 5% ли глюкоза эритмасида оксалиплатиннинг 85 мг/м2 ли дозасини вена ичига инфузияси 250–500 мл 5% ли глюкоза эритмасида фолинат кислотасини инфузияси билан бир вақтда инфузия жойига бевосита яқин жойлаштирилган Y-линиядан фойдаланган ҳолда 2–6 соат давомида бажарилади.\nУшбу икки дори воситасини инфузия учун битта қопчада бирлаштириш мумкин эмас. Фолинат кислотаси ёрдамчи модда сифатида трометамол сақламаслиги керак. Уни изотоник 5% ли глюкоза эритмаси билан суюлтириш лозим. Уни суюлтириш учун ишқорий эритмалардан ёки натрий хлоридини ёки бошқа хлоридларни сақловчи эритмалардан асло фойдаланиш мумкин эмас.\nИшлатиш ва юборишда эҳтиёткорлик чоралари\nИнъекция учун алюминий сақловчи материаллардан фойдаланиш МУМКИН ЭМАС.\nСуюлтирилмаган кўринишда юбориш МУМКИН ЭМАС.\nЭкстраваскуляр юбориш учун фойдаланиш МУМКИН ЭМАС.\nФақат 5% ли глюкоза эритмаси (50 мг/мл) билан суюлтирилиши керак.\nНатрий хлориди эритмаси ёки бошқа хлоридларни сақловчи инфузиялар учун эритмалар билан суюлтириш МУМКИН ЭМАС.\nБитта инфузия қопчасида ҳар қандай бошқа дори воситаси билан аралаштириш ёки айнан ўша битта инфузия линияси орқали бир вақтда юбориш МУМКИН ЭМАС.\nИшқорий дори воситалари ёки эритмалари, хусусан ёрдамчи моддалар сифатида трометамол сақловчи 5-фторурацил, фолинат кислотаси препаратлари ва трометамол тузлари кўринишида бошқа фаол моддалар препаратлари билан бирга фойдаланиш МУМКИН ЭМАС. Ишқорий дори воситалари ва препаратлари оксалиплатиннинг барқарорлигига салбий таъсир кўрсатади.\nЦитотоксик моддаларни инъекция қилиш учун эритмаларни тайёрлаш фойдаланиладиган дори воситасини қўллашга доир билимларга эга бўлган малакали ходимлар томонидан, дори воситасининг интактлигини, атроф муҳит муҳофазасини ва айниқса дори воситалари билан ишлайдиган ходимлар ҳимоя қилинишини кафолатловчи шароитларда касалхонанинг ички қоидаларига мувофиқ амалга оширилиши керак. Бу ушбу мақсад учун мўлжалланган зонани тайёрлашни талаб қилади. Бундай зонада чекиш, овқатланиш ва ичимлик ичиш тақиқланади.\nХодимлар тегишли материаллар, хусусан енги узун халатлар, ҳимоя ниқоблари, қалпоқчалар, ҳимоя кўзойнаклари, стерил бир марта ишлатиладиган қўлқоплар, ишчи зона учун ҳимоя ғилофлари, чиқиндиларни тўплаш учун контейнер ва қопчалар билан таъминланган бўлиши керак.\nЭкскрементлар ва қусилган массалар билан эҳтиёткорлик билан муомалада бўлиш лозим.\nҲомиладор аёллар цитотоксик препаратлар билан боғлиқ ишлардан сақланишлари зарурлиги ҳақида огоҳлантирилишлари керак.\nСиндирилган флаконлар билан худди шундай эҳтиёткорлик чораларига риоя қилган ҳолда муомалада бўлиш лозим.\nУлар ифлосланган чиқиндилар деб ҳисобланиши керак. Ифлосланган чиқиндилар тегишли тарзда маркировка қилинган қаттиқ контейнерларда ёқиб ташланиши керак.\nОксалиплатин кукун, тайёрланган эритма ёки инфузия учун эритма кўринишида терига ёки шиллиқ қаватларга тушган тақдирда, уларни дарҳол ва синчковлик билан сув билан ювиб ташлаш зарур.\nПреципитация белгилари мавжуд бўлганида тайёрланган эритмадан фойдаланиш мумкин эмас; у хавфли чиқиндиларни утилизация қилишга доир қонун ҳужжатлари талабларига мувофиқ утилизация қилиниши керак.\nДори воситаларининг қолдиқлари, шунингдек тайёрлаш, суюлтириш ва юбориш учун ишлатилган барча материаллар цитотоксик препаратларга қўллаш мумкин бўлган касалхонанинг стандарт процедураларига ва хавфли чиқиндиларни утилизация қилишнинг маҳаллий талабларига мувофиқ утилизация қилиниши керак.\nОксалиплатинни 5-фторурацил ва фолинат кислотаси билан мажмуада меъда-ичак йўллари томонидан бузилишлар (ич кетиши, кўнгил айниши, қусиш ва мукозит), гематологик бузилишлар (нейтропения, тромбоцитопения) ва неврологик бузилишлар (ўткир ва доза тўпланиб қолганида ривожланадиган периферик сенсор нейропатияси) энг кўп учрайдиган нохуш ножўя таъсирлари бўлиб ҳисобланади.\nУмуман олганда ушбу ножўя таъсирлар кўпроқ учраган ва 5-фторурацил/фолинат кислотаси билан монотерапияга қараганда 5-фторурацил/фолинат кислотасини оксалиплатин билан мажмуада юборилганида янада оғирроқ кўринишда бўлган.\nНожўя самаралар ривожланишининг тез-тезлиги қуйидагича аниқланади: жуда тез-тез (≥1/10), тез-тез (≥1/100, <1/10), тез-тез эмас (≥1/1 000, <1/100), кам ҳолларда (≥1/10000, <1/1000), жуда кам ҳолларда (<1/10 000), тез-тезлиги номаълум (мавжуд маълумотлар асосида баҳолаш мумкин эмас).\nЖуда тез-тез: инфекциялар.\nТез-тез: ринит, юқори нафас йўллари инфекциялари, нейтропеник сепсис.\nЖуда тез-тез: анемия, нейтропения, тромбоцитопения, лейкопения, лимфопения.\nТез-тез: фебрил нейтропения.\nКам ҳолларда: иммуноаллергик тромбоцитопения, гемолитик анемия.\nТез-тезлиги номаълум: гемолитик-уремик синдром.\nИммун тизими томондан ўзгаришлар\nЖуда тез-тез: аллергия/аллергик реакциялар*.\n* Эшакеми, конъюнктивит ва ринит кўринишида намоён бўладиган тери тошмаси билан кечадиган аллергик реакциялар жуда тез-тез учрайди. Анафилактик ёки анафилактоид реакциялар, шу жумладан бронхоспазм, ангионевротик шиш, артериал гипотензия, кўкракда оғриқ ҳисси ва анафилактик шок тез-тез учрайди.\nМетаболизм ва озиқланиш томонидан бузилишлар\nЖуда тез-тез: анорексия, гипергликемия, гипокалиемия, гипернатриемия.\nТез-тез эмас: метаболик ацидоз.\nТез-тез: депрессия, уйқуни бузилиши.\nТез-тез эмас: нерв тизимининг юқори қўзғалувчанлиги.\nЖуда тез-тез: периферик сенсор нейропатия, сенсор бузилишлар, таъмнинг бузилиши, бош оғриғи.\nТез-тез: бош айланиши, ҳаракатланиш невритлари, менингизм.\nКам ҳолларда: дизартрия, қайтувчан орқа лейкоэнцефалопатия синдроми (шунингдек «Махсус кўрсатмалар» бўлимига қаранг).\nНеврологик токсиклиги дозани чекловчи ножўя таъсир бўлиб ҳисобланади.\nУ кўпинча совуқда қолиб кетиш оқибатида келиб чиқадиган тиришишлар ёки уларсиз қўл-оёқлар дизестезияси ва (ёки) парестезияси билан ифодаланадиган сенсор периферик нейропатияни ўз ичига олади.\nУшбу симптомлар 95% пациентларда учрайди; уларнинг давомийлиги даволаш цикллари сони кўпайиши билан ортиб боради.\nОғриқ ва (ёки) функционал бузилишларнинг пайдо бўлиши дозага тузатиш киритиш ёки ҳатто ушбу симптомларнинг давомийлигига боғлиқ ҳолда даволашни тўхтатиш учун кўрсатма бўлади («Махсус кўрсатмалар» бўлимига қаранг).\nФункционал бузилишлар аниқ координацияланган ҳаракатларни бажаришдаги қийинчиликларни ичига олади ва сенсор бузилишларининг эҳтимол оқибати бўлиб ҳисобланади. Турғун симптомлар юзага келиши хавфи 850 мг/м2 кумулятив доза (10 та цикл) учун тахминан 10% ни, 1020 мг/м2 кумулятив доза (12 та цикл) учун тахминан 20% ни ташкил этади.\nКўпгина ҳолларда неврологик белгилар ва симптомлар даволаш тўхтатилганидан кейин камаяди ёки тўлиқ ўтиб кетади. Йўғон ичак раки адъювант даволашда даволаш тўхтатилганидан кейин 6 ой ўтгач пациентларнинг 87 фоизи симптомларга эга бўлмаган ёки енгил симптомларга эга бўлган. 3 йилгача давом этган кейинги кузатувлар давомида пациентларнинг тахминан 3 фоизида ёки ўртача жадалликдаги чекланган барқарор парестезиялар (2,3%) ёхуд функционал бузилишлар бўлган парестезия (0,5%) кузатилган.\nЎткир нейросенсор ҳолатлар қайд этилган бўлиб, улар препарат юборилганидан кейин бир неча соат ўтгач пайдо бўлган ва кўпинча совуқлик таъсири билан боғлиқ бўлган. Улар ўтиб кетувчи парестезия, дизестезия ва гипестезия кўринишига эга бўлиши мумкин. Учраш тез-тезлиги 1–2% ни ташкил этадиган ҳалқум-ҳиқилдов дизестезиясининг ўткир синдроми дисфагиянинг субъектив ҳислари билан ёки респиратор дистресс (цианозсиз ёки гипоксиясиз), ларингоспазм ёки бронхоспазмнинг (стридорсиз ёки ҳуштаксимон нафас олишсиз) бирон-бир объектив белгиларисиз ҳансираш билан характерланади. Бундай ҳолларда антигистамин препаратлари ва бронходилататорлар юборилган, бироқ симптомлар ҳатто даволаш ўтказилмаганида ҳам тезда ўтиб кетган. Даволашнинг кейинги циклларида инфузия давомийлигини ошириш ушбу нохуш ҳолатнинг учраши тез-тезлигини камайишига олиб келган («Махсус кўрсатмалар» бўлимига қаранг). Бундан ташқари, кам ҳолларда қуйидаги симптомлар: жағларнинг спазми, мушаклар спазми, мушакларнинг беихтиёр қисқаришлари, мушакларнинг тортишиши, миоклонус, ҳаракатлар мувофиқлигини бузилиши, қадам ташлашнинг бузилиши, атаксия, мувозанат бузилишлари, томоқда ёки кўкракда сиқилиш ҳисси, босимни сезиш ҳисси, дискомфорт, оғриқ кузатилган. Шунингдек бош мия нервлари дисфункциялари ёхуд юқорида эслатиб ўтилган ҳолатлар билан боғлиқ дисфункциялар, ёхуд птоз, диплопия, афония, дисфония, гоҳида овоз пайларининг фалажлиги сифатида таърифланадиган овоз бўғилиши, тилда аномал ҳислар ёки гоҳида афазия сифатида таърифланадиган дизартрия, учламчи нервнинг невралгияси, юз оғриғи, кўзларда оғриқ, кўриш ўткирлигининг пасайиши, кўриш майдонининг бузилиши каби симптомлар кўринишида ажралиб турувчи ҳодиса сифатида юзага келадиган дисфункциялар ривожланиши мумкин.\nОксалиплатин билан даволаш вақтида шунингдек дизартрия, чуқур пай рефлексларининг йўқолиши ва Лермитт синдроми каби бошқа неврологик симптомлар қайд этилган.\nКўриш нервининг неврити ҳақидаги якка хабарлар мавжуд.\nТез-тез: конъюнктивит, кўришни бузилиши.\nКам ҳолларда: кўриш ўткирлигини ўткинчи пасайиши, кўриш майдонини бузилиши, кўриш нервининг неврити, кўришни қисқа муддатли йўқотилиши (даволаш тўхтатилганидан кейин қайтувчан бўлади).\nТез-тез эмас: ототоксиклик.\nКам ҳолларда: карлик.\nТез-тез: қон кетиши, қизиб кетиш ҳисси, чуқур веналар тромбози, гипертензия.\nНафас аъзолари, кўкрак қафаси ва кўкс оралиғи аъзолари томонидан бузилишлар\nЖуда тез-тез: ҳансираш, йўтал, бурундан қон кетиши.\nТез-тез: ҳиқичоқ, ўпка артериясининг тромбоэмболияси.\nКам ҳолларда: ўпканинг интерстициал касаллиги (гоҳида ўлим билан якунланувчи), ўпка фибрози (шунингдек «Махсус кўрсатмалар» бўлимига қаранг).\nЖуда тез-тез: кўнгил айниши, диарея, қусиш, стоматит/шиллиқ қаватнинг яллиғланиши, қоринда оғриқ, қабзият.\nТез-тез: диспепсия, меъда-қизилўнгач рефлюкси, ректал қон кетиши.\nТез-тез эмас: ичак тутилиши, ичак обструкцияси.\nКам ҳолларда: колит, шу жумладан Clostridium difficile келтириб чиқарадиган диарея, панкреатит.\nОғир диарея/қусиш, айниқса оксалиплатинни 5-фторурацил (5-FU) билан мажмуада қўлланилганида сувсизланиш, паралитик илеус, ичак тутилиши, гипокалиемия, метаболик ацидоз ва буйрак етишмовчилигини келтириб чиқариши мумкин (шунингдек «Махсус кўрсатмалар» бўлимига қаранг).\nЖигар ва ўт чиқариш йўллари томонидан ўзгаришлар\nЖуда кам ҳолларда: шунингдек жигарнинг облитерацияловчи касаллиги сифатида маълум бўлган синусоидал обструкция синдроми ёки жигарнинг бундай бузилиши билан боғлиқ бўлган патологик ҳолатларнинг намоён бўлиши, шу жумладан жигар пурпураси, тугунли регенератив гиперплазия ва перисинусоидал фиброз. Клиник жиҳатдан портал гипертензия ва (ёки) трансаминазалар даражасининг ошиши кўринишида намоён бўлиши мумкин.\nТери ва тери ости-ёғ тўқималари томонидан ўзгаришлар\nЖуда тез-тез: тери бузилишлари, алопеция.\nТез-тез: терини кепакланиши (масалан, «қўл панжаси-оёқ кафти» синдроми), эритематоз тошма, тошма, гипергидроз, онихопатия.\nСуяк-мушак тизими, бириктирувчи тўқималар ва суяклар томонидан бузилишлар\nЖуда тез-тез: белда оғриқ.\nТез-тез: артралгия, суякларда оғриқ.\nТез-тез: гематурия, дизурия, сийиш тез-тезлигининг бузилиши.\nЖуда кам ҳолларда: ўткир каналчалар некроз, ўткир интерстициал нефрит ва ўткир буйрак етишмовчилиги.\nЖуда тез-тез: иситма (эт увишиши (тремор) ёхуд фебрил нейтропения билан ёки усиз кечадиган инфекция туфайли ёхуд иммунологик механизм бўйича содир бўладиган), толиқиш, астения, оғриқ, юбориш жойида реакциялар.\nЮбориш жойида реакциялар маҳаллий оғриқ, қизариш, шиш ва тромбозни ўз ичига олади. Экстравазация маҳаллий оғриқ ва яллиғланишга олиб келиши мумкин бўлиб, улар оғир шаклга эга бўлиши ва асоратларга, шу жумладан, айниқса оксалиплатин периферик вена орқали юборилганида некрозга олиб келиши мумкин.\nЖуда тез-тез: қонда жигар ферментлари, ишқорий фосфатаза, билирубин, лактатдегидрогеназа (ЛДГ) даражасини ошиши, тана вазнини ошиши (адъювант даволаш ўтказилганида).\nТез-тез: креатинин даражасини ошиши, тана вазнини камайиши (метастазлар мавжуд бўлганида).\nАнамнезда оксалиплатинга ёки препаратнинг ёрдамчи моддасига юқори сезувчанликда;\nдаволашнинг биринчи курси бошланишига қадар миелосупрессияда, бу ҳақида нейтрофилларнинг < 2 x 109/л ва (ёки) тромбоцитларнинг < 100 x 109/л дастлабки даражаси далолат беради;\nдаволашнинг биринчи курси бошланишига қадар функционал бузилишлари бўлган периферик сенсор нейропатияда;\nбуйрак функциясини оғир бузилишларида (креатинин клиренси минутига 30 мл дан кам) қўлланилади.\n5-фторурацилни юборишдан бевосита олдин оксалиплатинни 85 мг/м2 дозада бир марта қабул қилган пациентларда плазмада 5-фторурацил даражасини ўзгариши кузатилмаган. Эритромицин, салицилатлар, гранисетрон, паклитаксел ва натрий вальпроати каби препаратлар билан іn vitro шароитда бирга қўлланилганида плазма оқсиллари билан боғлардан оксалиплатинни сиқиб чиқарилиши кузатилмайди.\nМазкур дори воситасини бошқа дори воситалари билан аралаштириб бўлмайди. Лиофилизатни эритиш учун инъекция учун сувдан ёки глюкозанинг 5% ли эритмасидан фойдаланиш керак; суюлтириш учун фақат глюкозанинг 5% ли эритмасидан фойдаланиш керак. Эритилган дори воситасини битта инфузия қопчасида ёки инфузия линиясида бошқа дори воситалари билан аралаштириш мумкин эмас.\nOксалиплатинни Y-симон система орқали фолинат кислотаси билан бир вақтда юбориш мумкин.\nИшқорий дори воситалари ёки эритмалари (хусусан, ёрдамчи моддалар сифатида трометамол сақлайдиган 5-фторурацил, фолинат кислотаси препаратлари ва трометамол тузлари кўринишида бошқа фаол моддаларнинг препаратлари) билан бирга қўллаш МУМКИН ЭМАС. Ишқорий дори воситалари ва препаратлари оксалиплатиннинг барқарорлигига салбий таъсир кўрсатади.\nЭритиш ва суюлтириш учун физиологик эритма ёки хлор ионларини сақловчи бошқа эритмалардан (шу жумладан кальций, калий ёки натрий хлориди сақловчи эритмалардан) фойдаланиш МУМКИН ЭМАС.\nБитта инфузия қопчасида ёки инфузия линиясида бошқа дори воситалари билан аралаштириш МУМКИН ЭМАС.\nИнъекция учун алюминий сақловчи ускунадан фойдаланиш МУМКИН ЭМАС.\nПрепаратни фақат ихтисослашган онкологик бўлимларда қўллаш ва тажрибали онколог кузатуви остида юбориш лозим.\nЎртача даражада буйрак функциясини бузилиши бўлган пациентлар учун хавфсизлиги бўйича маълумот чекланганлиги туфайли, препарат қўлланилишини фақат пациент учун фойда/хавф нисбати баҳоланганидан кейин кўриб чиқиш лозим. Буйрак функциясини синчковлик билан назорат қилиш зарур, дозага эса токсиклигига боғлиқ равишда тузатиш киритиш керак.\nАнамнезида платина сақловчи бошқа препаратларга аллергик реакциялар қайд этилган пациентлар алоҳида кузатув остида бўлишлари керак. Анафилактоид кўринишлар намоён бўлганида инфузия дарҳол тўхтатилади ва тегишли симптоматик даволаш бошланади. Оксалиплатинни бундай пациентларга такроран юбориш тақиқланади. Платинанинг барча бирикмалари билан кесишган реакциялар, гоҳида ўлим билан якунланадиган реакциялар қайд этилган.\nЭкстравазация юз берганида инфузия дарҳол тўхтатилади ва одатдаги маҳаллий симптоматик даволаш бошланади.\nОксалиплатиннинг неврологик токсиклигини, айниқса специфик неврологик токсиклигига эга бўлган бошқа дори воситалари билан бир вақтда қўлланилганида синчковлик билан назорат қилиш зарур. Неврологик текширув ҳар бир юборилишидан олдин, шунингдек кейинчалик даврий ўтказилиши керак. Агар 2 соатлик инфузия вақтида ёки ундан кейин дастлабки бир неча соатлар давомида ўткир ҳиқилдоқ-ҳалқум дизестезияси ривожланса, оксалиплатиннинг кейинги инфузияси 6 соат давом этиши керак.\nНеврологик симптомлар (парестезия, дизестезия) ривожланганида мавжуд симптомларнинг давомийлиги ва оғирлик даражасини инобатга олган ҳолда оксалиплатин дозасига тузатиш киритиш тавсия этилади, айнан эса:\nагар симптомлар етти кундан ортиқ давом этаётган ва дискомфортни келтириб чиқараётган бўлса, кейинги юборилганида оксалиплатин дозасини 85 мг/м2 дан 65 мг/м2 гача (метастатик колоректал ракни даволаш учун қўлланилганида) ёки 75 мг/м2 гача (адъювант даволаш учун қўлланилганида) пасайтирилади;\nагар функционал бузилишларсиз парестезия кейинги циклгача сақланиб қолинса, кейинги юборилганида оксалиплатин дозасини 85 мг/м2 дан 65 мг/м2 гача (метастатик колоректал ракни даволаш учун қўлланилганида) ёки 75 мг/м2 гача (адъювант даволаш учун қўлланилганида) пасайтирилади;\nагар функционал бузилишлар билан парестезия кейинги циклгача сақланиб қолинса, оксалиплатинни қўллаш тўхтатилиши зарур;\nагар ушбу симптомлар оксалиплатин билан даволаш тўхтатилганидан кейин йўқолса, даволашни қайтадан бошлаш масаласини кўриб чиқиш мумкин.\nПериферик сенсор нейропатиянинг турғун симптомлари даволаш якунланганидан кейин ҳам сақланиши мумкин. Адъювант даволашда чегараланган ўртача парестезия ёки функционал фаолликка салбий таъсир кўрсатишга қодир бўлган парестезия даволаш тўхтатилганидан кейин уч йилгача муддат давомида сақланиб қолиши мумкин.\nОксалиплатинни мажмуавий даволашда қабул қилаётган пациентларда қайтувчан орқа лейкоэнцефалопатия синдроми (ҚОЛС) ҳоллари қайд этилган. ҚОЛС кам учрайдиган, қайтувчан, тезда ривожланадиган неврологик ҳолат бўлиб, у тиришишлар, қон босимини ошиши, бош оғриғи, онгнинг хиралашиши, кўрлик ва кўриш аъзоси ва нерв тизими томонидан бошқа бузилишлар билан кечиши мумкин. ҚОЛС ташҳиси бош мияни визуализацияси усуллари, асосан МРТ (магнит-резонанс томографияси) ёрдамида тасдиқланади.\nКўнгил айниши, қусиш, диарея, дегидратация ва гематологик ўзгаришлар\nАгар оксалиплатин юборилганидан кейин кўнгил айниши ва қусиш билан намоён бўладиган меъда-ичак токсиклиги ривожланса, профилактика ва (ёки) даволаш мақсадларида қусишга қарши воситалар қўлланилади.\nОғир диарея/қусиш, айниқса оксалиплатинни 5-фторурацил билан мажмуада қўлланилганида сувсизланиш, паралитик илеус, ичак тутилиши, гипокалиемия, метаболик ацидоз ва буйрак етишмовчилигини келтириб чиқариши мумкин.\nГематологик токсиклик ривожланганида (нейтрофиллар < 1,5 x 109/л ёки тромбоцитлар < 50 x 109/л) кейинги даволаш курсини гематологик кўрсаткичлар мақбул даражагача қайта тикланмагунча қолдириб туриш лозим. Оксалиплатин билан даволаш бошланишига қадар ва ҳар бир кейинги даволаш курси олдидан кенгайтирилган лейкоцитар формуласи билан умумий қон таҳлилини бажариш зарур.\nОксалиплатин ва 5-фторурацил юборилганидан кейин диарея/қусиш, мукозит/стоматит ва нейтропения хавфи мавжуд; бундай симптомлар мавжуд бўлганида даволовчи шифокорингиз билан шошилинч равишда боғланиш лозим ва у тегишли даволашни таъминлаб беради.\nНейтропения билан ёки усиз кечадиган мукозит/стоматит ривожланганида кейинги юборилишини мукозит/стоматит симптомлари 1-даражагача ёки ундан камга пасаймагунича ва (ёки) нейтрофиллар сони ≥ 1,5 x 109/л га етмагунича қолдириб туриш керак.\nОксалиплатинни 5-фторурацил билан (фолинат кислотаси билан ёки усиз) мажмуада қўлланилганида 5-фторурацил келтириб чиқарган токсикликка боғлиқ ҳолда дозага одатдаги тузатиш киритилиши керак.\n4-даражали диарея, 3–4-даражали нейтропения (нейтрофиллар < 1 x 109/л), 3–4-даражали тромбоцитопения (тромбоцитлар < 50 x 109/л) ривожланганида\n5-фторурацил дозасини пасайтиришга қўшимча равишда оксалиплатин дозасини 85 мг/м2 дан 65 мг/м2 гача (метастатик колоректал ракни даволаш учун қўлланилганида) ёки 75 мг/м2 гача (адъювант даволашда) пасайтириш зарур.\nЎпка томонидан кўринишлар\nҚуруқ йўтал, ҳансираш, ўпкада нам хириллаш ёки инфильтратлар (рентгенография маълумотларига кўра) каби тушунтириб бўлмайдиган респиратор симптомлар ривожланганида ўпканинг интерстициал касаллиги мавжудлиги ҳолатини истисно қилишга қадар оксалиплатин юборилиши тўхтатилади.\nАёллар оксалиплатин билан даволаниш вақтида ҳомиладорликдан сақланишлари керак. Даволаш давомида ва у якунланганидан кейин 4 ой давомида самарали контрацепция воситаларини қўллаш зарур.\nОксалиплатиннинг клиник олди синовларида генотоксик таъсирлар кузатилган. Шу сабабли оксалиплатин билан даволанаётган эркакларга даволаш давомида ва у якунланганидан кейин 6 ой давомида ҳомиладор қилмаслик маслаҳат берилади.\nОксалиплатин қайтмас бепуштликни келтириб чиқариши мумкинлиги туфайли, даволаш бошланишига қадар спермани консервация қилиш ҳақидаги масала бўйича маслаҳат олиш учун мурожаат қилиш лозим.\nИммунодепрессант самаралар/инфекцияларга юқори мойиллик\nХимиотерапия препаратлари, шу жумладан оксалиплатин билан даволашдан келиб чиққан иммун танқислиги бўлган пациентларга тирик ёки кучсизлантирилган тирик вакциналарни юборилиши оғир ёки ўлим билан якунланувчи инфекцияга олиб келиши мумкин. Тирик вакциналар билан вакцинациялашдан сақланиш лозим. Ўлдирилган ёки фаолсизлантирилган вакциналарни юбориш мумкин, бироқ бундай вакциналарга реакция паст бўлиши мумкин.\nОксалиплатинни болаларда қўллаш мумкин эмас. Болаларда қўлланилганида оксалиплатиннинг хавфсизлиги ва самарадорлиги ўрганилмаган.\nOксалиплатинни ҳомиладорлик даврида ва контрацепция воситаларидан фойдаланмайдиган, туғруқ ёшидаги аёлларда қўллаш тавсия этилмайди\nOксалиплатинни фақат ҳомила учун хавф тегишли тарзда баҳоланганидан ва пациент розилиги олинганидан кейин қўллаш мумкин.\nТегишли контрацепция чоралари даволаш вақтида ва даволаш тўхтатилганидан кейин аёллар учун 4 ой давомида ва эркаклар учун 6 ой давомида қўлланилиши керак.\nOксалиплатин билан даволаш вақтида эмизиш мумкин эмас.\nОксалиплатин бепуштликни келтириб чиқариши мумкин.\nТранспорт воситаларини бошқариш ва механизмлар билан ишлаш қобилиятига таъсири ўрганилмаган. Оксалиплатин билан даволаш бош айланиши, кўнгил айниши ва қусиш хавфини ошишига, қадам ташлаш ва мувозанатга таъсир кўрсатувчи бошқа неврологик симптомларнинг пайдо бўлишига, шунингдек кўришни бузилишларига (кўриш қобилиятини ўткинчи йўқотилишига) олиб келади, бу эса транспорт воситаларини бошқариш ва механизмлар билан ишлаш қобилиятига таъсир кўрсатиши мумкин. Бу ҳақида пациентларни огоҳлантириш зарур.\nОксалиплатин учун антидот номаълум. Доза ошириб юборилганида нохуш кўринишлар кучайиши мумкин. Гематологик кўрсаткичларни назорат қилиш ва симптоматик даволашни бошлаш зарур.\nРангсиз шишадан тайёрланган, резина тиқинли ва пластик қопқоқлари бўлган алюминий ҳимояловчи қалпоқчали флаконлар.\nЎрамининг ўлчами: 50 мг ёки 100 мг дан 1 та флакон препаратни қўллаш бўйича йўриқномаси билан бирга картон қутига жойланган.\nКорхона ўрамига жойланган дори воситаси.\nОригинал флаконда тайёрланган эритма: инфузион эритмани тайёрлаш учун дарҳол фойдаланиш лозим.\nМикробиологик нуқтаи назардан қаралганда инфузия учун эритмадан дарҳол фойдаланиш лозим.\nТайёрланган эритмани 5% ли глюкоза эритмаси билан эритилганидан кейин кимёвий ва физик барқарорлиги 2°C дан 8°C гача ҳароратда 24 соат давомида исботланган.\nАгар эритмадан дарҳол фойдаланилмаса, сақлаш шароитлари ва муддатлари учун фойдаланувчи жавобгар бўлади.


Налчикдаги маҳаллий телестанциялар фуқароларни хавфсизлигини таъминлаш мақсадида ўз уйларидан чиқмасликларини огоҳлантирди.\nМаҳаллий телевидение тарқатган хабарга кўра¸ хавфсизлик кучлари ўтган ҳафтада юз берган ҳодисалардан сўнг яшириниб олгани гумон қилинаëтган жанггариларни қидирмоқда.\nХавфсизлик кучлари Налчик атрофини ўраб¸ кенг масштабли ҳарбий амалиëт ўтказди.\nМаҳаллий милиция ходимига кўра¸ эрталаб юз берган отишма чоғида жанггарилардан бири ҳалок бўлиб¸ яна бири яраланган.\nРоссиянинг жанубий федерал округи прокурори ўринбосари Николай Шепел ўтган ҳафта отишмаларда иштирок этган жанггарилар қўлларидаги қуроллар ўтган йил декабр ойида ҳужумга учраган гиëҳванд моддалар контрабандасини назорат қилиш федерал агентлигига қарашли эканини билдирди:\n"Текширув натижалари борасида гапиришга ҳали эрта¸ чунки биз гумон қилаëтган шахсларнинг ушбу жараëнга алоқадорлигини амалда исботлашимиз керак. Шунинг учун¸ ҳозирча якуний рақамларга тўхтала олмаймиз"¸ - деди Николай Шепел.\n13 октябрда Россиянинг Кабардино-Балкария республикасига қарашли Налчик шаҳрида жанггариларнинг милиция пости¸аэропорт ва давлатга қарашли идораларга ҳужум уюштириши натижасида 130 киши ҳалок бўлган эди.


Замонавий технологик линиялар билан жиҳозланган кўплаб корхоналар ишга туширилгани, мавжудлари эса тубдан модернизация қилингани ишлаб чиқариш ҳажмини йил сайин ошириш, экспортда тайёр ва яримтайёр маҳсулотлар улушини кўпайтириш имконини бераётир.\nРеспубликамиз экспорт салоҳиятининг ошишида бундан уч йил муқаддам Бувайда туманининг Янгиқўрғон қишлоғида иш бошлаган “Los Gigantes Textiles” масъулияти чекланган жамиятининг ҳам муносиб ҳиссаси бор, албатта. Негаки, бу ерда тайёрланаётган маҳсулотларнинг катта қисми “Ўзбекистонда ишлаб чиқарилган” ёрлиғи билан экспорт қилинаяпти.\nДарҳақиқат, ўтган йили корхона томонидан чет эллик буюртмачиларга 1 миллион 150 минг АҚШ долларилик маҳсулот етказиб берилди. Маҳсулот сифат кўрсаткичлари юқорилиги туфайли унга бўлган талаб тобора ортиб, экспорт географияси ҳам кенгаймоқда.\nБу ерда дастлаб фақат калава ип ишлаб чиқарилган бўлса, уни чуқур қайта ишлаш борасида олиб борилган изланишлар туфайли жорий йил бошида сочиқ тўқиш ўзлаштирилди. Бу тайёр маҳсулотга ҳам хорижликлар харидор бўлишди. Натижада илк маҳсулот шартнома асосида четга жўнатилди.\nАйни пайтда 100 дан зиёд киши меҳнат қилаётган корхонада яна бир янги йўналиш — мева шарбатлари ишлаб чиқариш йўлга қўйилгани, ушбу маҳсулотлар ҳам экспорт қилинаётгани, айниқса, қувонарлидир. Пировардида корхонанинг экспорт салоҳияти янада ошди: шу йилнинг дастлабки икки ойи давомида 265 минг АҚШ долларилик тайёр маҳсулотлар экспорт қилинди.\n“Los Gigantes Textiles”да бу билан чекланиб қолингани йўқ. Хом ашёни чуқур қайта ишлаш, янги йўналишларни ўзлаштириш, шунинг эвазига қўшимча иш жойлари очиш чора-тадбирлари кўрилаяпти. Давлатимиз томонидан кичик бизнес ва хусусий тадбиркорлик субъектларининг экспорт фаолиятини қўллаб-қувватлаш борасида изчил амалга оширилаётган ислоҳотлар бунда рағбатлантирувчи омил бўлмоқда.\nМазкур рукндаги бошқа мақолалар: « Ҳудудий саноат ярмаркаси ва кооперация биржаси: Иқтисодий салоҳият намойиши\tМустаҳкамлиги янада ортади »


Педагоглар ва ота-оналар учун: Очиқ ҳавода ўйнашнинг аҳамияти.\nҲар куни кўчада бир неча соат вақт сарфлайдиган бола янада қувноқ ва бақувват эканлиги исботланган. Соғлом ранг ва яхши иштаҳа бунга ҳамда мустаҳкам уйқуга далилдир. Очиқ ўйинлар боланинг ҳиссий ҳолатини, унинг мустақиллигини, ўртоқлик туйғусини ва ўзаро ёрдамни ривожлантиришга ёрдам беради. Жисмоний фазилатлар ҳам ривожланади. Тўғри ўйинлар боланинг ёшига мос келиши кераклигини ёдда тутиш жуда муҳимдир.\nМактабгача тарбиячиларнинг ёш хусусиятлари\n3-4 ёшдаги болалар динамик имкониятлари чекланган, чунки кучнинг асосий қисми ўз танасини мувозанатда сақлашга сарфланади. Ҳар хил ҳаракатлар бўлмаганда чарчоқнинг кучайиши қайд этилади. Бу хатти-ҳаракатга таъсир қилади: кўз ёшлар, низолар ва чалғитадиган нарсалар. Ушбу ёшдаги болалар билан сиз кўпинча ўйинларни алмаштиришингиз ёки ўйиннинг ўзини диверсификатсия қилишингиз керак.\nЎқитувчи ёки ота-она ўйинни бир неча омилларга қараб танлайди. Албатта, биринчи навбатда, бу болаларнинг ёши ва уларнинг ҳиссий ҳолати. Ҳаяжонланган болалар тинч ўйин таклиф қилишлари, аксинча, ҳаракатчан болаларни тинчлантиришлари яхшироқдир. Шунингдек, сиз болалар сонини ҳисобга олишингиз керак. Масалан, кўп сонли болалар билан ҳаракатсиз ўйин ўйнаш, мактабгача ёшдаги бола тезда зерикиб кетади. Ва охирги нарса - об-ҳаво ва мавсумийлик: қишда югуриб, бола бир жойда туриб, салқинлаши ва тезда касал бўлиб қолиши мумкин.\nЎҚИТУВЧИ ВА ОТА-ОНАЛАРНИНГ ТАъЛИМИ\nЎйиннинг ўйчанлик даражаси ўйиннинг ўзи учун муваффақият гаровидир. Ўқитувчи ва ота-она ўйин кетма-кетлигини аниқ билишлари керак, акс ҳолда бу болаларнинг қизиқишларини пасайишига олиб келиши мумкин. Ўйинни бошлашдан олдин сиз болани ўйин қоидалари ва муҳим тафсилотлари билан таништиришингиз, уни ўйинни ҳиссий ва тўғри идрок этишга тайёрлашингиз керак. Барча қоидаларни эълон қилишга шошилманг. Кўпинча, ўйинни имкон қадар тезроқ бошлашни истаган бола, айтилганларни унутади ёки ёмон ўрганади. Қоидаларнинг тушунтирилиши ўйинчиларнинг фаол ҳаракатлари билан ўзгариши мумкин.Сиз овозингизни кўтармаслигингиз керак, чунки бу боланинг идрокини ўзгартиради. Нутқ кайфият ва ўйинга қизиқишни кучайтириш учун бақувват ва қизиқарли бўлиши керак.\nГигиена ва ўйинлар\nФарзандингизнинг соғлиғи ва фаровонлигини ёдда тутиш муҳимдир. Ўқиш учун жой танлашда ўқитувчи ва ота-она бу жой тошли эмаслигига ишонч ҳосил қилишлари керак. Агар ўйинлар жуда ҳаракатчан бўлса, уларни очиқ ҳавода ўйнаш яхшироқдир. Эр бўшашмаслиги керак, чунки бу югуришни ва ҳар қандай ҳаракатни қийинлаштиради. Агар танланган жой чанг бўлса, уни ўйинлар бошланишидан 10-15 дақиқа олдин суғориб олинг. Шунингдек, яқин атрофда болалар дам оладиган ўриндиқлар ёки стуллар бўлиши керак.


КХШТ вакили: Тошкентнинг ташкилотимизга аъзоликни тиклашини мамнуният билан қабул қиламиз | Najot.org\n02.12.2021 Нажот 0 коментариев аъзолик,КХШТ,Ўзбекистон\n“Биз Ўзбекистоннинг КХШТ ва унга аъзо давлатлар билан ўзаро ҳамкорлик параметрлари ҳамда модели бўйича суверен танловини ҳурмат қиламиз. Тошкент 2012 йилда ташкилотга аъзоликни тўхтатганига қарамай, биз у билан ўзаро манфаатли алоқаларни мустаҳкамлаш ҳамда ҳаракатларни умумий фойдали мувофиқлаштириш муҳимлигидан, шунингдек Афғонистондаги мураккаб вазиятни ҳисобга оламиз. Ўзбекистон бизнинг яхши ва ишончли ҳамкоримиз ҳамда КХШТга аъзо давлатлар учун дўст мамлакат бўлиб қолмоқда”, — дейди Агасандян.\n“Шубҳа йўқки, Тошкентнинг ташкилотимизга нисбатан ҳар қандай қадами, жумладан, унга тўлақонли аъзоликни тиклашини ҳам биз фақат мамнуният билан қабул қиламиз”, — дея қўшимча қилган дипломат.\n← Европа Иттифоқи Минскка қарши навбатдаги санкцияларни тасдиқлади\nCNN: АҚШ Россияга қарши «тажовузкор» санкциялар пакетини тайёрламоқда →\nЕвропа Иттифоқи Минскка қарши навбатдаги санкцияларни тасдиқлади Европа Иттифоқига аъзо...


Россиялик мухолифатчи Новодворская вафот этди\n15 январ 2021, Тошкент вақти: 23:28\n12 июль куни Москвада мухолифатчи ва жамоат арбоби Валерия Новодворская 64 ёшида оламдан ўтди.\nЖурналист ва ҳуқуқ фаоли В. Новодворская 1969 йилдан буён совет диссидентлик ҳаракати иштирокчиси бўлган. Ўтган асрнинг 70-80-йилларида уни 3 марта судлашган, умумий ҳисобда эса у совет даврида 17 марта ҳибсга олинган.\nНоводворская инсон ҳуқуқлари учун кураш унинг назарида тактик характерга эга бўлганини эътироф этарди: бу курашнинг асосий мақсади, Новодворская фикрича, мустабид давлат ва “ёвузлик салтанати” бўлган СССРнинг қулаши бўлган.\n1988 йили Новодворская “Демократический союз” партияси муассисларидан бири бўлди, 1993 йили ДС парчаланганидан кейин “Демократический союз России” деб номланган чоғроқ партияга асос солган.\nСўнгги 15 йил мобайнида В. Новодворская Россияда Владимир Путин томонидан қурилган сиёсий тизимнинг ашаддий танқидчиси бўлиб келди.\nНоводворскаяга ҳуқуқни ҳимоя қилиш соҳасида совет замонларидан буён сафдош бўлиб келган Глеб Якунин Озодлик билан суҳбат чоғида уни “рус либерализмининг ёювчиси”, деб атади.\nВалерия Новодворская постсовет ҳудудидаги сиёсий воқеликдан ҳам яхши хабардор эди. Бундан уч йил муқаддам Озодликнинг “Қурултой” дастурида иштирок этган сиёсатчи Ўзбекистондаги сиёсий тузум юзасидан ўз мулоҳазалари билан ўртоқлашганди.\nВалерия Новодворская билан суҳбат\nМаълумотларга кўра, Новодворская инфекцион-токсик карахтликдан вафот этган. У шанба куни эрталаб Москвадаги 13-сонли клиник касалхонаси реанимациясига олиб келинганди.\nМухолифатчи аёлнинг вафоти муносабати билан Россия президенти Владимир Путин, кўплаб сиёсатчилар ва жамоат арбоблари ўз таъзияларини изҳор қилдилар.\nСизга инсон ҳуқуқлари декларацияси ёр бўлсин!


Қандай одам андиша ва фаросат эгаси бўла олади? Булар ўзи инсонга нима учун керак?\nИнсон — инсон билан тирик. Бу жуда кўҳна ҳақиқат. Лекин ҳар одамнинг ўзи бир дунё, худди дарахт япроқларига ўхшаб, бир-бирини такрорламайди, тақдири, қайғуси, ташвиши ўзгача. Кўча-кўйда баъзида шундай одамларни учратасанки, беихтиёр ҳали сўзлашмасдан туриб кайфиятинг гоҳ у, гоҳ бу томонга ўзгариб кетади. Шундайлар борки, уларнинг юзларидаги самимият, мулойим кулги, чиройли қарашлар мум қотган тилларга-да «жон ато этиб» юборади. Гапирмасалар-да, руҳингда тетиклик сезасан.\n«Жилмайишни билмайсизми? Жилмайиш учун нима қилиш керак? Дастлаб ўзингизни жилмайишга мажбур қилинг. Агар ёнингизда ҳеч ким бўлмаса, ҳуштак чалиб ёки минғирлаб бирорта куйни хиргойи этинг» (Дейл Карнеги). Албатта, бу энг қийин вазиятдан чиқиб кетишингизга имкон туғдиради. Ва бу атрофдагиларнинг миясида олижаноб, омилкор, гўзал инсоннинг портрети чизилиб қолишига замин яратади.\nИнсон ҳеч қачон қиладиган ишига бепарво муносабатда бўлиши керак эмас. Фикр қилинг, бош қотиринг, аммо ҳеч қачон хушчақчақликни йўқотманг. Ўзингизни худди бахтли одамдек ҳис қилишга ҳаракат қилинг ва бу сизда аъло кайфият ҳосил қилишга ёрдам беради. Бу ҳақда Гарвард университети профессори У.Жеймс шундай ёзади: «Хулқ-атвор кайфият натижаси ҳисобланади, лекин улар ажралмасдир. Биз иродамиз, хулқ-атворимизни бошқарар эканмиз, бевосита иродамизга бўйсунувчи кайфиятимизни ҳам бошқарамиз. Шундай экан, бузилган кайфият ўрнига ирода зўри билан кайфият ҳосил қилиб, ўзимизни тутиб, яхши иш бўлгандай ҳаракат қилмоғимиз лозим».\nКиши вазиятдан чиқиб кетишни истамас экан, руҳий изтироблар, салбий ахборотлар кўнглимизнинг нозик деворидан сизиб ўтиб, тушкунлик, ҳорғинлик устун келади. Бу ишда, уйда, кўча-кўйда бизни тарк этишни истамайди. Одам бора-бора халқ тили билан айтганда «ўзини ўзи еб» боради.\nХалқимизда қадимдан кишининг хулқи, одобига баҳо беришда юз-қиёфасига алоҳида эътибор берилган. Ҳатто, қиёфа илми билан махсус шуғулланишган. Ҳадислардан бирида: «Яхшиликни очиқ чеҳра кишилардан кутинглар», дейилади.\nҲақиқатан, чиройли, очиқ юзли кишиларнинг қалби ҳам чиройли, гўзал бўлади, бошқаларга меҳру оқибатли бўлиб, доимо кулиб туради, дунёнинг ортиғи-камига ғам чекмайди.\nБир фозилдан: «Қайси фазилат энг яхши фазилат саналади?», деб сўрашибди. Шунда у: «Кулар юзли, ширин сўзли, хушмуомала бўлиш», деб жавоб берган экан. Зеро, очиқ юзли, хушхулқ, хушмуомала одам андиша ва фаросат эгаси бўлади. Бу гўзал сифатларга эга бўлган одам билан ҳамсуҳбат бўлиш ёмон хулқли, қўрс бир олимдан дарс олишдан-да афзалроқ бўлса ажаб эмас.\n🕔10:24, 13.03.2020 ✔1174\nБОЙЛИК ОРТИГА БЕКИНАЁТГАН ОНАЛАР\n🕔11:34, 06.03.2020 ✔1310\nқизингиз қалбига қачон қулоқ тутдингиз?!\nЎСМИРЛИК ДАВРИ муаммолари\n🕔15:32, 24.05.2019 ✔5493\nБалоғат ёши — жисмоний ҳолат жадаллашуви, психосоциал ривожланиш ва организмда юз берувчи турли хил ўзгаришларни ўз ичига олган давр. Бу қиз болаларда 10 ёш, ўғил болаларда 12 ёшдан бошланади. Балоғат даврининг тугалланиши катта одамга хос бўлган жисмоний, ақлий, эмоционал хусусиятлар намоён бўлишига боғлиқ.\n✔ 1174 🕔 10:24, 13.03.2020\n✔ 1310 🕔 11:34, 06.03.2020\n✔ 5493 🕔 15:32, 24.05.2019\n✔ 5414 🕔 16:10, 29.11.2018\nТақиқ билан мақсадга эришиб бўлмайди\nЎсмирни телефонга қандай куч боғламоқда? Бу муаммони ҳал қилиш мумкинми?\n✔ 4537 🕔 11:31, 04.10.2018


Россияда ўзбекистонлик 15 ёшли қиз ва тожикистонлик 19 ёшли йигитнинг жасади топилди 12-07-2021, 19:30 | Zamin.uz\nРоссияда ўзбекистонлик 15 ёшли қиз ва тожикистонлик 19 ёшли йигитнинг жасади топилди\nРоссиянинг Санкт-Петербург шаҳри яқинидаги Усть-Ижор қишлоғи ҳудудидаги дарахтзордан Ўзбекистон ва Тожикистон фуқаролари бўлган икки ўсмирнинг жасади топилди, деб хабар бермоқда «78.ru» ҳуқуқ-тартибот органларига таяниб.\n«Мегаполис»нинг маълум қилишича, жасадлар 10 июль куни соат 12:00 атрофида Загородная кўчасидаги темир йўл кесишмасидан 100 метр нарида топилган. Қиз бир ой олдин 15 ёшга тўлган бўлиб, Ўзбекистонда туғилган. Унинг оиласи Санкт-Петербургда яшайди, рўйхатдан ўтмаган.\nҚизнинг онасининг айтишича, 9 июль куни тушдан кейин қизи ундан 100 рубль сўраган ва уйдан чиқиб кетган. Уйдан жасадлар топилган жойгача — тахминан икки километр. Илгари қиз оиласидан ҳеч қачон кетиб қолмаган.\nЙигит эса 19 ёшда эканлиги, унинг Санкт-Петербургга Тожикистондан келгани ва Просвешения проспектида яшагани маълум.\nЁш йигит-қизнинг танасида зўравонлик аломатлари топилмаган. Терговчилар уларнинг ўлимига ўз жонига қасд қилиш сабаб бўлган деб тахмин қилмоқда. Айни пайтда ҳолат юзасидан жиноят иши қўзғатилган. “Замин” янгиликларини “Twitter”да кузатиб боринг\nЯнгиликлар » Дунё » Россияда ўзбекистонлик 15 ёшли қиз ва тожикистонлик 19 ёшли йигитнинг жасади топилди


Китобга муҳаббат болаликдан бошланади - Sharh.uz\nБош саҳифа|Адабиёт ва санъат|Китобга муҳаббат болаликдан бошланади\nФарғона вилояти халқ таълими бошқармаси тасарруфидаги 4-сонли ихтисослаштирилган давлат умумтаълим мактаб-интернатида “Она тили, нутқ маданияти ва адабиёт фанларини ўқитишда ўқувчиларнинг китобга бўлган муҳаббатини ошириш” мавзусида амалий семинар бўлиб ўтди.\nЁш авлодни билимли, мустақил фикрлайдиган, юксак интеллектуал салоҳиятли инсонлар этиб тарбиялашда китоб муҳим аҳамиятга эга. У нафақат ёшларни, балки барчамизнинг дунёқарашимизни, керак бўлса, ҳаётимизни тубдан ўзгартириб юборади. Президентимизнинг 2017 йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши бу борада муҳим аҳамият касб этмоқда. Мазкур ҳужжат асосида ташкил этилган ушбу тадбир ҳам китобхонликни тарғиб этишга хизмат қилади.\nНоанъанавий тарзда ўтказилган тадбир бошланишида мактаб-интернатда йил давомида ўтилган дарс жараёни ва тадбирлардан видеоролик намойиш этилди. Ундан кейин «Китоблар шаҳарчаси»га саёҳат уюштирилди.\n“Қадрият” бекатидан ўтиб, “Маънавият” бекати томон йўл олар экансиз, саҳнада Алишер Навоий давридан лавҳа намойиши бошланди. Тўрт ёшли Алишер китоб варақлаш билан овора. Шунда унинг олдига отаси кириб келади ва китобни эҳтиёт қилишлиги, муқоваларини йиртиб қўймаслиги айтади. Кичкина Алишер эса “Ота-жон, китобни ёмон болаларгина эҳтиёт қилмайди”, – дея жавоб беради. “Маърифат”, “Зиё” бекатларида ҳам ўқувчилар ижросида китобхонликни тарғиб қилувчи саҳна кўринишлари намойиш этилди. “Зулфияхоним” бекатида эса мактабнинг истеъдодли ўқувчилари ўзлари эришган ютуқларида китобнинг аҳамияти ҳақида сўзлаб бердилар.\nМактаб-интернат ўқитув-чилари Феруза Элибоева, Одина Холматоваларнинг она тили фанидан «Мустаҳкамлаш» ҳамда “Нутқнинг бойлиги” мавзусида олиб борган очиқ дарслари ҳам иштирокчиларда катта таассурот қолдирди.\nБундан ташқари “Китобим – офтобим” мавзусида интерфаол тўгарак машғулоти ва Муҳаммад Юсуф таваллудига бағишланган адабий-бадиий тадбирда ўқувчилар томонидан намойиш этилган ҳар бир саҳна кўриниши китобнинг инсон ҳаётида йўлларни ёритувчи ҳақиқий маёқ эканлигини тадбир иштирокчиларининг юрак-юрагига етказиб бера олдилар.\n– Бадиий адабиётсиз ҳеч қандай кашфиёт яратилмайди, – дейди вилоят халқ таълими бошқармаси методика маркази мутахассиси Гуллолахон Ибрагимова. – Ҳар қандай касб эгаси бўлиш учун бадиий адабиётни кўп ўқиш керак. У сизни одамларни яхшироқ билишга, ҳаётни кузатишга, зийрак бўлишга ўргатади. Фарзандларини китоб ўқишга қайтариш учун хорижликларнинг ҳам бугунги кунда боши қотган. Биз ана шундай нохуш ҳолатларнинг олдини олиш мақсадида ана шундай семинарларни ташкил қилмоқдамиз. Натижаси эса кўриб турганингиздек самарали бўлмоқда. Қувонарлиси, китобхонлик сўнгги пайтларда анча изга тушиб бормоқда. Фарзандларимиз ҳаётида китобнинг ўрни ҳамда аҳамиятини янада кучайтириш, китобга бўлган ҳурматини ошириш ҳамда китобхонлик ва мутолаа маданиятини шакллантириб бориш олдимизда турган долзарб вазифалардан биридир.\n– Мумтоз ва замонавий адабиётлар, ўқув-маърифий китоблар, энциклопедик луғат ва маълумотномалар бола тафаккурини ўстиришда жуда муҳим восита ҳисобланади, – дейди семинар иштирокчиси, Данғара туманидаги 38-мактабнинг она тили ва адабиёт фани ўқитувчиси Ирода Солиева. – Шу билан бирга, бундай адабиётлар шакл жиҳатдан болалар таъбига мос бўлиши ҳам зарур. Бугунгидай семинарлар фарзандларимиз камолоти йўлида қўйилаётган муносиб бир қадамдир.\nДарҳақиқат, китоблар – инсониятнинг энг бебаҳо маънавий мулки, мислсиз хазинаси. Ундан ҳар биримиз фойдаланишимиз, ақлимизни хоҳлаганимизча унинг дуру жавоҳирлари билан тўлдиришимиз мумкин. Ундан куч-қувват олиш, маънавиятимизни бойитиш имконига эгамиз. У шундай мўъжизавий хазинаки, қанча олсангиз ҳам бир қатраси камаймайди. Бу хазинанинг калити қўл етмас жойга илинган эмас. Унинг калити – мутолаа. Бу калит доимо сизнинг ихтиёрингизда. Фақат кутубхонага киришга хоҳиш бўлса, бас.\nмактаб-интернатнинг она тили ва адабиёти фани ўқитувчиси\nДунё - саҳна, ҳар кимсанинг тегиш роли бор Олимнинг мўъжизакор олами


“Ўзбекистон ҳаво йўллари” Ми-8Т вертолётларини сотувга қўйди\n“Ўзбекистон ҳаво йўллари” миллий авиакомпанияси Ми-8Т русумидаги вертолётлар ва ТВ2-117АГ русумидаги двигателларни сотувга қўйди. Авиакомпания вертолётлар нархи ва уларни ким харид қилиши мумкинлигига доир маълумотни ошкор қилмади.\n“Ўзбекистон ҳаво йўллари” миллий авиакомпаниясининг ўзини таништирмаган расмийси Озодлик билан суҳбатда Ми-8Т русумидаги вертолётлар сотувга қўйилганини тасдиқлади.\n- Ми-8Т русумидаги иккита вертолёт ва уларга мўлжалланган 10 та ТВ2-117АГ двигател сотиляпти. Улар Ўзбекистон ҳудудида уларни эксплуатация қилишга эҳтиёжи бўлмагани сабабли сотиляпти,- деди суҳбатдош.\n“Ўзбекистон ҳаво йўллари” расмийси Ми-8Т вертолёти қанча пулга сотилиши ва уни кимлар харид қилиши мумкинлиги ҳақида маълумот бера олмаслигини айтди.\nУнга кўра, Ўзбекистон фуқаролик авиацияси ўз ихтиёрида бўлган охирги иккита Ми-8Т вертолётини сотмоқда.\n“Ўзбекистон ҳаво йўллари” миллий авиакомпаниясининг расмий сайтида, "эксплуатация қилинадиган ҳаво кемаларини унификация қилиш (турини камайтириш-таҳр.), уларнинг сонини ва русумини оптималлаштириш мақсадида, шунингдек, миллий авиакомпаниянинг самарасиз ҳаражатларини қисқартириш учун Ми-8Т вертолётлари ва двигателлари соталаётгани" билдирилган.\nРоссияда чиқадиган “Ежедневный журнал” нашрининг ҳарбий шарҳловчиси Александр Гольц Озодлик билан суҳбатда Ми-8Т вертолётлари эскиргани ва уни таъмирлаш қимматга тушаётгани боис “Ўзбекистон ҳаво йўллари” ундан воз кечишга қарор қилган дея тахмин қилди.\n- Бу юк ташувчи вертолёт. Ундан одамлар ва юк ташишда фойдаланиш мумкин. Бу анча эскириб қолган вертолёт. Уни 1960-йиллар ўрталарида ишлаб чиқара бошлашган. Россия яқин орада Ўзбекистонга янги вертолётлар етказиб берганини эслай олмайман. Шу сабабли бу вертолётлар ресурслари тугаган бўлиши мумкин. Бу жуда эски вертолёт ва уни таъмирлаш қимматга тушади. Шунинг учун авиакомпания уларни сотишга қарор қилинган,- дейди россиялик таҳлилчи.\nМаълумотларга кўра, Совет Иттифоқи ҳарбий ҳаво кучлари 1968 йилдан бошлаб икки двигателли Ми-8Т русумидаги вертолётлар билан қуроллантирила бошланган.\nЎша вақтдан бошлаб СССР ҳудудида бирорта йирик ҳарбий тадбир Ми-8Т вертолёти иштирокисиз ўтмаган.\nАфғонистондаги урушда ҳам Совет қўшинлари Ми-8Т вертолётидан кенг фойдаланган.\nМи-8Т вертолёти Совет Иттифоқида энг кўп ишлаб чиқарилган вертолётётлардан бири ҳисобланади.\nСССР 2800 дона Ми-8Т русумидаги вертолётни дунёнинг 40дан ортиқ давлатига экаспорт қилган.\nЎтган ойида Ўзбекистон ўзига қарашли Россияда ишлаб чиқарилган 16та Ми-8 ва 16та Ми-24 русумидаги ҳарбий вертолётларини модернизация қилишни режалаётгани хабар қилинган эди.\nИТАР-ТАСС ахборот агентлигига кўра, замонавий тунгги кўриш воситалари ўрнатишни ҳам назарда тутган модернизация лойиҳасини “УЗРОСАВИА” Ўзбекистон-Россия қўшма корхонаси амалга ошириши режаланган.


Давлат рақобат қўмитаси 2015 йилнинг уч чорагига якун ясади\n14:25 / 16.11.2015\nЎзбекистон Давлат рақобат қўмитаси 2015 йилнинг январь-сентябрь ойларида амалга оширилган ишлар юзасидан ҳисобот топширди. Унда айтилишича, мазкур даврда муҳим истиқболли вазифалар ижросига асосий эътибор қаратилди.\nХусусан, ҳисобот даврида қўмита 44та норматив-ҳуқуқий актлар лойиҳаларини ишлаб чиққан бўлиб шулардан 6таси қонунлар, 7таси Ўзбекистон президенти фармонлари, 16таси ҳукумат қарорлари, 15таси идоравий норматив-ҳуқуқий актлардир. Шу билан бир қаторда, бошқа вазирликлар ва идоралар томонидан тақдим этилган 319 норматив-ҳуқуқий актлар лойиҳалари кўриб чиқилди (шулардан 32таси қонун, 28таси Ўзбекистон президенти фармонлари, 211таси ҳукумат қарорлари, 48таси идоравий норматив-ҳуқуқий актлар).\nҲисобот даврида 729 давлат активлари хусусий секторга ўтказилди. Шулардан 537таси “ноль” нархда 24.3 млн доллар ва 607.4 млрд сўмлик инвестицион мажбуриятлар, шунингдек, 19 518 янги иш ўрни яратилиши билан сотилди. Умумий ҳисобда барча активлар 89.02 млрд сўмга 24.3 млн доллар ва 621.7 млрд сўмлик инвестицион мажбуриятлар, шунингдек, 20 096 янги иш ўрни яратилиши билан сотилди.\nБугунги кунда яна 852 давлат активи сотувга қўйилган, улардан 113таси “ноль” қийматдадир.\nХусусийлаштиришдан келиб тушган маблағ 65.7 млрд сўмни ташкил қилиб, шулардан 14.9 млрд сўми республика бюджетига келиб тушди.


1000 доллар эвазига ҳужжат тўғриламоқчи бўлган фирибгар ушланди - Darakchi\n1000 доллар эвазига ҳужжат тўғриламоқчи бўлган фирибгар ушланди\nЖИНОЯТ 20.01.2018, 09:33\nЕр майдони кадастр ҳужжатларини пора эвазига "тўғрилашга" ваъда берган ходим жиноий жавобгарликка тортилди. Бу ҳақда "Ҳуқуқ" газетаси хабар қилди.\nХабарда айтилишича, Элликқалъа туман Ер ресурслари ва давлат кадастри бўлими бош мутахассиси бўлиб ишлаган Х.Сапаров (исм-фамилиялар ўзгартирилган) ҳудуддаги фермер хўжаликларидан бирининг раҳбари Ж.Ибадуллаевга унинг ер майдони кадастр ҳужжатларини "тўғрилашга" ёрдам беришини айтади.\nХодим ҳеч кандай тўлов тўланмайдиган кадастр хизматлари учун ундан 1000 АҚШ доллари сўрайди.\nАввалига фермерлик ҳаракатини кенгайтириш, яъни қўшимча паррандачилик билан шуғулланиш мақсадида 6 гектар ер майдонига эга бўлиш иштиёқидаги фермерга бу ваъдалар маъқул тушади ва у айтилган миқдордаги пулни беришга рози бўлади.\nБироқ, орадан кунлар ўтиб, Ж.Ибадуллаев бу ҳаракатларнинг "маъно"сини тушунади ва ҳуқуқни муҳофаза қилувчи органларга мурожаат қилади.\nУнинг мурожаати юзасидан ўтказилган тезкор тадбирда Х.Сапаров Ж.Ибадуллаевдан фирибгарлик йўли билан талаб қилинган пулнинг 800 АҚШ долларини олаётган пайтда қўлга олинди ва суднинг ҳукмига биноан жиноий жазога тортилди.\nБош прокуратура томонидан салкам 8 млрд сўм бюджет маблағлари талон-торож қилингани аниқланди\nНаманганлик фирибгар тошкентлик танишини алдаб, 2та "Спарк"ини 500 АҚШ долларига сотиб олди


МУАММОЛАР ЎРГАНИЛИБ ЕЧИМИНИ ТОПМОҚДА - Яшнобод тумани ҳокимлиги\nМУАММОЛАР ЎРГАНИЛИБ ЕЧИМИНИ ТОПМОҚДА\nSentabr 13, 2019 admin Yangiliklar\nПойтахтимизнинг Яшнобод тумани ҳокими Хожиакбар Тиллашайхов жойларда сайёр қабул ўтказиш билан биргаликда ҳокимлик биносида ҳам аҳолини қабул қилиш ва уларни тинглаб, қийнаб келаётган ва ўйлантираётган муаммоларга ечим топишга алоҳида эътибор қаратиб келмоқда. Жумладан, куни кеча туман раҳбари навбатдаги фуқаролар қабулини ўтказди.\nУнда аҳолининг 15 та мурожаатлари тингланди. Фуқаролар билан ўзаро мулоқот чоғида, шунингдек, туман ҳокими ўринбосарлари, соҳа ва тармоқлар мутасаддилар ҳам иштирок этишди. Эътиборлиси, мурожаатларнинг аксарият қисмини уй-жой масаласи, ички йўлларни таъмирлаш, меҳнат ва бандлик, тадбиркорликни қўллаб-қувватлаш каби масалалар ташкил этди.\nТуман ҳокими Хожиакбар Камолиддинович ҳар бир фуқаронинг мурожаатини диққат билан тинглар экан, мутасадди ва мутахассисларни муаммолар ечимини топишга масъулият билан ёндошишга чақирди.\nФуқаро Музаффар Ҳасанбоев яқинда касб-ҳунар коллежини тамомлаган. У ўз хонадонида тикиш-бичиш цехи очишни режалаштирганлигини, банкдан кредит олишга туман ҳокимлигидан кўмак сўраб келганлигини билдирди. Ҳоким бу борада амалий ёрдам беришга тайёрлигини билдириб, шу ернинг ўзида туман ҳокимлиги иқтисодий мажмуа бош мутахассиси Улуғбек Баҳромовга ушбу масалани 10 кун ичида ҳал қилиб бериш бўйича топшириқ ва кўрсатмалар берди.\nЯна бир фуқаро Зуҳра Илёсова эса анчадан бери ишсиз эканлигини билдирди. Бу борадаги масала туман Бандликка кўмаклашиш маркази мутасаддилари томонидан ўрганилиб, мурожаат ижобий ҳал этилди. Фуқаро тез орада ўзига маъқул келган корхонада иш бошлайдиган бўлди.\nШу куни турли масалаларда қабул қилинган учта мурожаат жойида ҳал этилди. Қолган мурожаатларни тезкорлик билан қонун доирасида ҳал этиш борасида тегишли мутасадди ва масъулларига топшириқ берилди.\nPrevious Post:ТОШКЕНТ ШАҲАР ПРОКУРОРИ САЙЁР ҚАБУЛИДА\nNext Post:ҲОКИМ МАКТАБ ЎҚУВЧИСИНИ НЕГА МЕТРО ҚУРИЛИШИГА ТАКЛИФ ҚИЛДИ?\nМаҳаллаларда савдо ярмаркалари


Юртимиз бўйлаб "Янги Ўзбекистонда эркин ва фаровон яшайлик!" ғоясини ўзида мужассам этган маънавий-маърифий ҳамда тарғибот-ташвиқот тадбирлари Наманган туманида ҳам старт олди.\nТарғибот тадбирининг илк манзили тумандаги 1 сектор худуди "Қирғизқўрғон" маданият марказида бўлиб ўтди. Унда Тошкентдан ташриф буюрган ўзбек давлат драма театри актёри Шукрулло Сайфиев, вилоят мусиқа драма театри актрисаси, “Шуҳрат” медали соҳибаси Дилфуза Қодирова, Республика ёзувчилар уюшмаси аъзоси, шоира Дилбар Ҳайдарова, Республика ёзувчилар уюшмаси аъзоси Бобур Элмуродовдан иборат тарғибот гуруҳи аъолари аҳолининг барча қатламлари, жумладан ёшлар билан учрашиб мулоқотда бўлдилар.\nТарғибот гуруҳи вакиллари мустақиллик йилларида мамлакатимизда эришилган ютуқлар, амалга оширилатган ислоҳотлар, бунёдкорлик ишлари, ватанпарвалик, меҳр-оқибат, юртга садоқат тўғрисида ўз фикр-мулоҳазаларини билдирдилар. Ижро этган роллари вашеърлари билан унинг иштирокчиларида катта таассурот қолдирдилар.


Қирғизистонда этник тараққиёт концепцияси муҳокамада\n26 октябр 2021, Тошкент вақти: 16:47\nҚирғизистон президенти Роза Ўтунбаева мамлакат учун этник тараққиёт концепцияси зарурлигига яқиндаги Ўш сафаридан кейин янада кўпроқ амин бўлганини таъкидлайди.\nҚирғизистонда Ўш воқеалари қайталанишига йўл қўймаслик мақсадида этник тараққиёт концепцияси ишлаб чиқилмоқда ва у март ойида умумхалқ муҳокамасидан сўнг қабул қилинади. Бу ҳақда президент Роза Ўтунбаева маълум қилди.\nҚирғизистон президенти Роза Ўтунбаева 3 феврал куни ўз видеокундалигида этник тараққиёт концепцияси ҳақида гапирар экан, бундан асосий мақсад Ўш воқеаларининг қайталанишига йўл қўймаслик эканини таъкидлади. У феврал ойи бошида Ўшга қилган сафари чоғида этник тараққиёт концепцияси мамлакат учун зарур ҳужжат эканига ишончи комил бўлганини айтди.\n- Мен Ўшга борганимда яна бир карра миллатлараро тинчлик ва иноқлик бу шаҳар, Қирғизистон жануби учун муҳим муаммо бўлиб турганига яна бир бор ишонч ҳосил қилдим. Шунинг учун бизга Қирғизистон миллатлараро тараққиёт йўналишида қандай сиёсат олиб бориши кераклигини барча фуқароларга яққол намоён эта олувчи ҳужжат зарур бўлиб турибди, - деди президент.\nЎтунбаеванинг айтишича, президент маъмурияти томонидан ишлаб чиқилаётган этник тараққиёт концепциясида барча халқларнинг тенг ҳуқуқли экани, маданиятлар хилма-хиллиги эътиборга олиниши ва айни пайтда асосан қирғиз тили ҳамда маданиятни ривожлантириш зарурлиги таъкидланади.\nПрезидентга кўра, қирғиз тили ва маданиятини ривожлантириш орқали Қирғизистон халқлари интеграцияси ва бирдамлиги таъминланади.\n- Қачонки, барча одамлар, асосан ёшлар давлат тилида бемалол гапира олганда, биз бу мамлакат учун хос бўлган умумий қадриятларга эга бўламиз, барчанинг ҳуқуқи ва имкониятлари тенглашади. Биз барчани мазкур ҳужжатни муҳокама қилишга чақирамиз, - деди президент.\nЎш ўзбек миллий-маданий маркази президенти Рашид Хўжаев Қирғизистонда этник тараққиёт дастури қабул қилинишини қўллаб-қувватлашини айтади. Унга кўра, бу ҳужжатда турли миллатларни бирлаштириб турган Қирғизистон Халқлар ассамблеясининг мақоми ҳам алоҳида кўриб чиқилиши ва унга кенгроқ ваколатлар берилиши зарур.\n- Бу ҳужжатнинг қабул қилиниши жуда яхши бўлади. Қирғизистон Халқлар ассамблеяси фаолиятини ўзгачароқ қилиб, мақомини ҳам ошириш зарурлиги ҳақида ҳам маслаҳат қилинган. Халқлар ассамблеясини сиёсатдан узоқлаштириб, жамиятга, ижтимоий ҳаётга яқинлаштириш зарур. Ассамблея оддий одамлар билан ижтимоий соҳада ишлаши зарур. Концепцияда барча миллатларнинг ҳуқуқлари тенг ва имкониятлари ҳам тенг экани конкрет ёзилиши шарт бўлади, -дейди Рашид Хўжаев.\nЎз номини айтмаслигимизни илтимос қилган ўшлик таниқли ишбилармонлардан бири эса феврал ойи бошида Роза Ўтунбаева Ўшга сафар қилганини эслар экан, президент ўшлик фаоллар билан бўлган учрашуви чоғида ҳам этник тараққиёт концепцияси ҳақида гапирганини айтади. Аммо суҳбатдошимиз мамлакатда миллатчилик муаммоси тугатилмас экан, ҳар қандай концепция қоғозда қолиб кетаверади, деган фикрда.\n- Ўш воқеаси оддий маиший ҳодисалардан келиб чиқди. Масалан, бир ҳунармандни бир уйга олиб бориб ишлатишади-да, кейин: “Мен қирғизман, сен Қирғизистонда яшаяпсан, шунинг учун сенга пул бермайман” деган гаплардан, ҳукумат, милиция, солиқ органларида ўзбеклар ишлатилмаётганидан ўртадаги низо келиб чиқди. Масалан, бир ГАИ ходими ўзбекни тўхтатади-да, фақат ўзбек бўлгани учун пулини олиб ёки правасини олиб қўяверади. Бундай ҳолатларни йўқотиш учун ҳукумат тузилмаларида, милиция ва бошқа ташкилотларда ҳеч бўлмаганда 30 фоиз ўзбек ишлаши керак-ку. Концепцияни ишлаб чиқиш учун, энг аввало, Ўшдаги миллатлараро муаммоларни йўқ қилиш йўлини ўйлаб топиш керак. Элнинг орасига кириб, элдан сўраш керак қандай муаммолар борлигини. Масалан, шу кунларда Ўшда ўзбеклар бундан буён ўз бизнесини қилмайди, деган гаплар юрибди. Концепцияни қабул қилишдан олдин мана шу нарсаларни тўғрилаб олиш керак. Ҳеч бўлмаганда, миллатлараро муносабатлар юзасидан аҳлоқ кодексини қабул қилиб олиш керак, - дейди ўшлик ишбилармон.


Маълумки, дунёда 30 июнь – Халқаро парламентаризм куни сифатида кенг нишонланади. 1889 йил айнан шу санада Парижда Парламентлараро иттифоқ — парламентларнинг глобал ташкилоти тузилган. 2018 йилнинг 22 майида эса БМТ Бош Ассамблеяси сессиясида ушбу кунни Халқаро парламентаризм куни сифатида белгилаш...\n«Саводсизликнинг илдизи қаерда: ўқувчига телефон керакми?» — Бугун матбуотда\n«...Бу йил коронавирус пандемияси ҳамда Бухоро ва Сирдарё вилоятларида рўй берган офатлар бутун эл-юртимиз қатори ёшларимиз иродасини ҳам синовдан ўтказди. Ана шундай оғир вазиятларда минг-минглаб ўғил-қизларимиз чинакам мардлик ва жасорат кўрсатиб, барча тенгдошларига ўрнак бўлдилар...» — дейилади Президентимизнинг 30 июнь...\nShowing 261-277 of 909 items.


082. Инфитор (ёрилиш) сураси\nМаккада тушган, 19 оятдан иборат\n«Инфитор» луғатда «ёрилиш» маъносини билдиради. Сура қиёмат куни осмон ёрилиб, очилиб қолиши ҳақидаги оят билан бошлангани учун шундай ном олган. Сура қиёмат кунининг даҳшатли манзараларини тасвирлаш билан бошланади ва инсонга хитоб қилиниб, уни йўқдан бор қилган ва унга шундай гўзал сурат бериб қўйган Парвардигорига ибодат қилишдан уни нима тўсиб тургани сўралади. Сўнгра жазо куни ҳақ экани айтилиб, ҳар бир кишининг қилган амалини ёзиб турадиган улуғ фаришталар бирон ишни қолдирмасдан номаи аъмол саҳифаларини тўлдириб боришлари яна бир марта уқтириб ўтилади. Сура ниҳоясида жазо куни қандай кун эканини ёлғиз Аллоҳдан ўзга ҳеч ким била олмаслиги ва у кунда барча ҳукм ёлғиз Аллоҳ таолодан бўлиши хабари берилади.\nУшбу сура ҳам олдингилари каби қиёмат кунининг даҳшатли кўринишларини баён қилиш билан бошланади. Ўша куни миллиард йиллар мобайнида тепадан тушувчи турли зарарли нарсалардан Ер юзини ҳимоялаб турган осмон ҳам ёрилиб, қиёмат куни ларзасида дош беролмай қолади.\n2. юлдузлар тўкилганида;\nЎша куни осмон ёрилгач, самода белгиланган жойда, белгиланган вазифада, муайян масофа ва тезликда учиб юрган юлдузлар ҳам бошқа осмон жисмлари каби тўкилиб-сочилиб кетади. Юқоридаги икки оятда қиёмат куни кўкда содир бўладиган воқеалар зикри келган эди, қуйидаги оятларда ўша куни Ер юзида бўладиган ҳолатлар баён этилади.\n3. денгизлар тошганида;\nҚиёмат қоим бўлганида бир-биридан узоқда бўлган, ўрталарида қуруқликдан иборат тўсиқ-тўғонлар бўлган денгиз-дарёлар тошиб, чучук ва шўр сувлари бир-бирига қўшилиб-аралашиб кетади.\n4. қабрлар ағдар-тўнтар бўлганида;\nЎша Кунда қабрлар ҳам очилиб, ағдар-тўнтар бўлиб кетади. Муфассирлар бу оятни икки хил тафсир қилишган: барча руҳлар ўз жасадларига кириб, инсонлар қайта тирилади ёки Ер ўз ўқидан силжиб, ичидаги ҳамма нарсани ташқарига чиқариб ташлайди. Бу икки ҳолат ҳам бошқа оятлар каби қиёмат куни кўринишларидан хабар беради. Мўмин киши, гарчи бу ҳолатларга гувоҳ бўлмаган эса-да, Қуръони Карим хабарига кўра, у кунга ҳеч шаксиз ишонади ва бунга тайёргарлигини кўради. Куфр ва ширк эгалари эса буларга ишонмагани учун ғафлатда қолиб, афсус-надоматлар чекади. Кофирлар хоҳ ишонсин, хоҳ ишонмасин, ушбу воқеалар, албатта, содир бўлади. Чунки Аллоҳ азза ва жалланинг Каломи ҳақдир, ваъдаси ҳақдир!\n5. ҳар бир жон нимани қилди-ю, нимани қилолмаганини билади.\nҚиёмат куни келганида ҳар бир жон эгаси, яъни инсон дунё ҳаётида қандай солиҳ, яхши ишларни қила олди, нималарни қилишга улгурмади, қандай гуноҳ-жиноятларга йўл қўйди, ҳаммасини яхши билади. Чунки ҳамиша ва ҳар ерда нозир котиб фаришталар уларнинг номаи аъмолларига ҳеч нарсани қолдирмай битиб қўйган. Ҳар бир жон қилган амалларига кўра мукофот ёки жазо олади, бунда Аллоҳ таоло бирор инсонга зулм, адолатсизлик қилинишига йўл қўймайди. Чунки Унинг мана бундай ваъдаси бор: «Бу Кунда ҳар бир жон ўзи қилган иш-амали билан жазоланади. Бу Кунда (ҳеч кимга) зулм қилинмайди» (Ғофир, 17).\n6. Эй инсон, карамли Парвардигоринг хусусида нима сени ғурурга кетказди?\nЭй ношукр инсон, ўта карамли, марҳаматли, меҳрибон Парвардигорингни танишдан нима сени алдаб қўйди, бу борада нималар сени ғурурга, туғёнга кетказди? Муфассирлар бу ояти карима Макка мушрикларининг таниқлиларидан Валид ибн Муғийра ҳақида нозил бўлганини зикр этишади. Лекин бу барча куфр эгаларига тегишлидир. Бундайларда куфр иллати шу даражада кучлики, қалбларига ўрнашиб олганидан кейин ширк, нифоқ, ҳасад, ёлғон, хусумат каби бошқа иллатларни ҳам ўзига чақиради. Ривоятда келтирилган Валид ибн Муғийра ва унга ўхшаган бошқа мушриклар қалби ана шундай зарарли иллатларга тўлиб кетгани учун Аллоҳ таолонинг неъматларига шукр қилмай, унинг ҳидояти ва мукофотидан бебаҳра, насибасиз қолди.\n7. У сени яратди, сўнг мукаммал ва мутаносиб қилди.\nЭй инсон, нега ўзингнинг қандай яратилганингга қарамайсан, бундан ибратланмайсан? Аллоҳ таоло сени ҳар жиҳатдан мукаммал, тўрт мучангни соғ, онгли, ақлли қилиб, тана аъзоларингни мутаносиб, уйғун этиб яратиб қўйибди. Нега бунинг шукрини қилмайсан, Аллоҳнинг ҳақ йўлига юрмайсан, Парвардигоринг зикрини қилмайсан? Бу ғофиллик, бу нодонлик, бу расволик, бу калтабинликнинг чегараси, поёни, охири борми?\n8. Ўзи хоҳлаган суратда сени яратди.\nАллоҳ таоло инсонларни Ўзи хоҳлаган кўринишда, суратда яратди. Инсондаги бу гўзал хилқат, бу ажиб юз, хушбичим қомат, кўркам қош-кўзлар, мутаносиб қўл-оёқлар, бир нафас ҳам ором олмай, тўхтовсиз ва беминнат ишлайдиган ички аъзолар ўз-ўзидан пайдо бўлиб қолгани йўқ! Минглаб мўйқалам усталари ўхшатиб чизолмаган, минглаб шоирлар таърифини келтиролмаган инсон аъзоларининг ягона яратувчиси Аллоҳ таолодир! Оддийгина бир мисол: Яратганнинг ҳикмати ва санъатини қарангки, инсон вужудига юз триллион дона ҳужайрани жойлаб қўйибди. Энг ҳайратланарлиси, ана шу ҳужайраларнинг ҳар бирига алоҳида вазифа белгилаб берилган, уларнинг ядросига ДНК молекулалари жойлаб қўйилган. Яна бир ҳайратга солувчи далилга эътибор беринг, ана шу молекулаларнинг ҳар бири бир миллион саҳифага жой бўладиган ахборотни ўзига жойлаган. Улар инсон танасидаги модда алмашинуви ва бошқа ҳаётий жараёнларнинг амалга ошуви учун масъулдир. Ақл бовар қилмайдиган бундай мукаммал тизимни Аллоҳ таолодан ўзга ким ҳам ярата оларди?!\n9. Йўқ, балки, қиёматни ёлғон дерсиз?\nЭй инсонлар, Аллоҳ таоло ўзларингизни қандай яратганига бефарқ ҳолда ношукрлик қилиб юрибсизлар, балки, қиёмат кунини ҳам ёлғон дерсизлар? Инсон ҳамиша ношукр, ҳамиша исён қилади. Парвардигорининг шунча бебаҳо неъматларни, яхшиликларни ато этиб қўйгани учун шукр қилиш, Унга ҳамд айтиш, Унинг ваҳийларига бўйсуниш ўрнига қиёматни, охиратни, ўлгандан кейин қайта тирилишни, жаннат ва дўзахни ҳам ёлғонга чиқаради. Чунки инсонлар ўзлари хоҳламаган, ўзлари билмаган нарсаларга ҳамиша қарши чиқишади. Буни тан олишга эса ғурурлари, кибрлари, нафслари йўл қўймайди.\n10. Устингизда, албатта, улуғ посбонлар бўлур;\nҲар бир инсон устида дунё ҳаётидаги қилган амалларини ёзиб борувчи ҳафаза (посбон) фаришталар бор. Уларнинг битиклари қиёмат куни эгасига кўрсатилади ва у қилган яхши-ёмон ишлари учун Аллоҳнинг мукофоти ё жазосига лойиқ кўрилади. Инсонлар посбон фаришталар ёзуви туфайли Аллоҳ таолонинг яхши-ёмон жазосидан ҳеч қаерга қочишолмайди.\n11. Улар ёзувчи муҳтарам фаришталардир.\nАллоҳ ҳузурида ҳурматланган улуғ посбон фаришталар банданинг ҳеч бир ишини қолдирмай, номаи аъмолларига ёзиб боришади. Аллоҳ таоло айтади: «Парвардигорингиз номига қасамки, албатта, уларнинг барчасидан қилиб ўтган иш-амаллари ҳақида сўраймиз» (Ҳижр, 92-93).\n12.Улар нима қилаётганингизни билишади.\nУстингиздаги посбон фаришталар, карамли котиблар сизларнинг ҳар бир қилган ишингиздан хабардор, майда-чуйда нарсаларгача қолдирмай амалномаларга битиб қўяди. Анас ибн Моликдан (розияллоҳу анҳу) ривоят қилинади: «Расулуллоҳ (соллаллоҳу алайҳи васаллам) билан бирга эдик. Бир пайт у Зот жилмайгандай бўлдилар ва дафъатан: «Биласизларми, нега кулдим?» деб сўрадилар. «Аллоҳ ва Унинг Расули билувчи», дедик. Шунда Расулуллоҳ (соллаллоҳу алайҳи васаллам) бундай дедилар: «Банданинг ўз Парвардигори билан бўлаётган суҳбати мени кулдирди. Банда: «Эй Парвардигорим, мени зулмдан қайтармадингми?» дейди. «Қайтардим», дейди Аллоҳ таоло. Шунда банда: «Раббим, нафсимга ўзим томондан бир гувоҳ бўлсин», дея сўради. «Нафсинг бугун сени ҳисоб-китоб қилишга, «кироман-котибин» (амалларингни ёзиб борувчи фаришталар) гувоҳликка кифоядир», деди Аллоҳ таоло» (Имом Муслим ривояти).\n13. Яхшилар, албатта, жаннатдадир.\nКотиб фаришталарнинг ёзганларига мувофиқ, Аллоҳ таоло яхши инсонларни, тақволи мўминларни жаннатга киритади. Аллоҳ таолонинг бундай ваъдаси бор: «Иймон келтирган ва яхши амаллар қилганлар – Биз ҳеч кимга тоқатидан ортиқ юк қўймаймиз – ана шулар жаннатийлардир ва у ерда абадий қолишади. Улар дилидан гина-ғашликларни тортиб оламиз, остларидан анҳорлар оқиб туради ва улар: «Бизларни бу ерга етказган Аллоҳга мақтовлар бўлсин, Аллоҳ ҳидоят қилмаганида ўзимиз ҳаргиз йўл топа олмасдик, Парвардигоримизнинг пайғамбарлари ҳақиқатни олиб келишган», дейишади. Уларга: «Амалларингиз учун сизлар мерос қилиб олган жаннат − мана шу!» дейилади» (Аъроф, 42-43).\n14. Фожирлар эса, албатта, дўзахдадир;\nАллоҳ таолога осийлик, итоатсизлик қилган фожир, гунҳокор кимсаларнинг борар жойи, албатта, дўзахдир. Чунки улар Қуръони Карим оятлари орқали бундай огоҳлантирилган эдилар: «(Улар) қизиган дўзахга киради. Қайнаб турган булоқлардан суғорилади» (Ғошия, 4-5).\n15. қиёматда унга киришади;\nҚиёмат куни фожир, жинояткор кимсалар, албатта, дўзахдан ўзларига жой топишади. Уларнинг жаҳаннамга киришлари муқаррардир.\n16. ундан қоча олишмайди.\nЎша куни Аллоҳ таолонинг қаттиқ азобидан ҳеч ким ҳеч қаёққа қочиб қутула олмайди. Анас ибн Моликдан (розияллоҳу анҳу) ривоят қилинган ҳадисда келтирилишича, Расулуллоҳ (соллаллоҳу алайҳи васаллам) бундай деганлар: «Аллоҳ сизларга тарғиб этган нарсаларга рағбат қилинг. Аллоҳ сизларни қўрқитган нарсанинг азобидан, жазосидан, жаҳаннамдан сақланинг. Агар сиз яшаётган бу дунёга жаннатдан бир парча тушса, ҳаётингиз ниҳоятда гўзал ва кўркам бўлиб кетарди. Агар унга дўзахдан бир парча тушса, бутун ҳаётингиз булғанган бўларди» (Байҳақий ривояти).\n17. Қиёмат кунини сенга нима билдирди?\nЯъни, эй инсон, қиёмат кунининг нақадар даҳшатли, нақадар изтиробли эканини биласанми? Имом Ғаззолий бундай дейдилар: «У шундай кунки, киши ўз оға-инисидан, ота-онасидан, хотинию бола-чақасидан қочади. У кунда на гапирилади, на тингланади. Мол-дунё ҳам, бола-чақа ҳам фойда бермайди, Золимларнинг узри ўтмайди, уларни фақат лаънат ва ёмон оқибат кутади. У кунда кўзлар қўрқувдан қотиб қолади, овозлар ўчади, пинҳон сирлар ошкор бўлади. У кун бандалар Маҳшаргоҳга ҳайдалади, ёш болалар қариб кетади, кексалар ҳушидан айрилади. Ўша куни тарозилар қурилади, дафтарлар очилади. У кунда жаҳаннам кўринади, қайнайди, бўкиради, олов сачратиб ёнади. Кофирлар ноумид бўлади, тиллар гунг-соқовга айланади, қўл-оёқлар гапиради» («Иҳёу улумид-дин», «Ўлимдан сўнг» китоби, 26-бет).\n18. Яна Қиёмат кунини сенга нима билдирди?\nЭй инсон, қиёмат кунининг нималигини билганингда эди, бу кун келишидан қўрққан, гуноҳ ва ёмон ишларни қилмаган, охиратга тайёргарлик кўрган бўлардинг. Афсуски, бундай бўлмади. Аллоҳ таоло Ўз элчиларининг саййидини жўнатди, у Зотга очиқ-равшан Китобини нозил қилди, қиёматнинг даҳшатларидан хабар берди, унинг ҳақ экани ва тезда келишидан огоҳлантирди. Афсуски, сен бундай огоҳлантириш, эслатмаларга қулоқ солмадинг, эшитмаслик учун қулоқларингга бармоқларингни тиқиб олдинг. Қиёматда гувоҳ бўлиб қолмасин, деган ёвуз ниятда Аллоҳ таолонинг ҳақ Пайғамбарини ёлғончига, мажнунга, сеҳргарга чиқардинг. Унга ишонмадинг ва эргашмадинг. Эвоҳ, энди ҳолингга вой бўлсин!\n19. У кунда ҳеч бир жон бошқа жонга ҳеч нарса қилолмайди, у кунда ҳаммаси Аллоҳнинг ҳукмида бўлур!\nҚиёмат куни келганида энди ҳеч ким ҳатто меҳрибон ота-онаси, суюмли хотини, кўзининг оқу қораси бўлмиш фарзандлари, қадрли ака-укалари ва энг яқин дўстлари бўлсин, бошқа бировга ҳеч нарсада ёрдам беролмайди, жонига оро киролмайди, Аллоҳ азза ва жалланинг муқаррар азобидан қутқариб қололмайди. У кунда ҳамма нарса Аллоҳ таолонинг ҳукмида, ихтиёрида бўлади. Булар ҳақида Қуръони Карим инсонларни кўп марта қаттиқ огоҳлантирган эди: «Биров бировнинг ҳожатига ярамайдиган, ҳеч кимнинг шафоати қабул қилинмайдиган, ҳеч кимдан бадал олинмайдиган ва ёрдам берилмайдиган Кундан қўрқинглар» (Бақара, 48); «(У кунда) бирон дўст дўстидан ҳол сўрамайди» (Маориж, 10); «У кунда дўст дўстга бирон нарсада асқотмайди ва уларга ёрдам ҳам берилмайди» (Духон, 41).


Эммануэль Макрон: «Россия Ғарб демократиясини барбод...\n18.02.2020 10:12 0 1883\nМюнхень Хавфсизлик конференциясида Франция президенти Эммануэль Макрон Россия ижтимоий тармоқларни манипуляция қилиш ва сайловларга таъсир ўтказиш орқали «Ғарб демократияси»ни барбод қилишга уринишда давом этишганини айтди. Бу ҳақда «France 24» хабар берди.\n«Россия кейинги йилларда ҳар қандай сайловларда актёрдек ғарб демократиясига зарар етказишда давом этди», қўшимча қилди у.\nЭммануэль Макрон, манипуляция Россиянинг ҳуқуқи эмаслигини таъкидлади. Шунингдек у Трамп ҳокимиятининг ҳам Европа сайловларига аралашмасликка чақирди.\n«Мен мен русларга қарши эмасман, мен, шунчаки, европаликман!», деб таъкидлади у.\nЕвропа ва Россия ўртасидаги низолар ҳақида тўхталган Франция президенти расмий Москвани муросага чақирган.\nРоссия Президентининг матбуот котиби Песков Макроннинг Россиянинг Франциядаги сайловларга «таъсир ўтказишга уриниши» ҳақидаги баёнотига жавоб берди.\nКремль вакили Россия бошқа мамлакатларнинг ишларига аралашмаслигини таъкидлади.\n«Россия ўз ички ишларида бошқа давлатларга мутлақо имкон бермайди. Шу ўринда биз ҳам бошқа давлатлар аралашмаймиз», деди Песков.\nЭслатиб ўтамиз, Россия Европанинг иқтисодий санкцияларига учрамоқда.\nРоссия Эммануэл Макрон демократия


"Ўзбекинвест" компанияси суғурта веб-сайтида Тошкентда туристик суғурта хизматларини таклиф етади. Биз ҳамкорлик қилиш учун енг фойдали ва қулай шароитларни таъминлаймиз. Бизнинг таклифимиз суғурта даъволарининг кенг доирасини қамраб олади. Чет елда Ўзбекистонда саёҳат қилиш учун суғуртани онлайн равишда амалга ошириш мижозларимиз учун бир қатор афзалликларни очиб беради. Хизмат ҳақида батафсил маълумотни қуйида топасиз. Шунингдек, унда бизнинг Интернет-дўконимиз орқали чиқарилган Тошкент ва Ўзбекистон Республикасининг бошқа шаҳарларидаги саёҳатчилар учун суғуртанинг асосий афзалликлари келтирилган.\nИнсуранcе.уз веб-сайтида Ўзбекистонда саёҳат суғуртаси шартлари\nУшбу саҳифада тақдим етиладиган хизмат турлари турли сабабларга кўра чет елга саёҳат қилишни режалаштирган ҳар бир киши учун енг яхши танловдир. Бизнинг саёҳат суғуртаси полиси оилавий таътил, иш сафари, мактаб сафари, спорт мусобақалари ва бошқа ҳар қандай ҳолатларда ишончли ва фойдали ечимдир. Уларнинг барчаси битта умумий хусусиятга ега - хорижий мамлакатларда тиббий ёрдам олишдаги қийинчиликлар.\n"Ўзбекинвест" компаниясида саёҳат суғуртасини расмийлаштирганингиздан сўнг, сиз сайёҳлар кетишдан олдин ва чет елда дуч келадиган кўп миқдордаги мунтазам ташвишлардан халос бўласиз. Биринчидан, компания маълумот ва ҳужжатларни йиғиш бўйича бир қатор бюрократик ишларни бажариш учун жавобгарликни ўз зиммасига олади. Иккинчидан, чет елга саёҳат қилишда бир нечта суғурта полисини расмийлаштиришингиз шарт емас - бизнинг шартномамиз суғурта ҳодисаларининг бутун турини (бахциз ҳодисалар, жароҳатлар, касалликлар ва бошқаларни) ўз ичига олади.\nЎзбекистонда сайёҳларни суғурталашнинг яна бир хусусияти бу чет елда мижозларга ҳар томонлама ёрдам беришдир. Aгар керак бўлса, ҳар доим бизнинг маслаҳатчимиз билан боғланишингиз мумкин. Вазиятга қараб, у сизга енг мақбул ечимни топишга ёрдам беради. Саёҳатни суғурталаш шартномаси шартларига кўра биз жароҳат олган сайёҳларни енг яхши тиббиёт муассасаларига юборамиз, шунингдек тиббиётнинг маълум бир соҳасидаги енг яхши мутахассисларга маслаҳат берамиз.\nБундан ташқари, биз мижозларимиз мустақил равишда енг яхши тарифларни ва қопланадиган харажатлар миқдорини танлашлари мумкинлигини таъкидлаймиз. Бу ҳар кимга ўз бюджет имкониятларига мос келадиган саёҳат суғуртасини танлашга имкон беради. Сиз Тошкентда туристик суғурта полисини олиш учун мурожаат қилганингизда ушбу шартноманинг шартлари, шунингдек етказилган зарарни қоплаш шартлари ва тартиби тўғрисида батафсил маълумотни менежеримиз билан текширишингиз мумкин.\nИнсуранcе.уз сайтида саёҳатни суғурталашнинг афзалликлари\n"Ўзбекинвест" компанияси томонидан ташкил етилган онлайн суғурта веб-сайти - сайёҳларнинг Ўзбекистонга чет елга саёҳат қилишлари учун тезкор ва фойдали тарзда суғурта қилишни истаганлар учун енг яхши танлов. Бизнинг хизматларимиздан фойдаланиб сиз бир қатор афзалликларга ега бўласиз, жумладан:\nкўп йиллик суғурта тажрибасига ега бўлган етакчи суғурта компаниясининг ишончлилиги кафолати;\nполиси рўйхатдан ўтказиш, хизматга ҳақ тўлаш ва кейинги суғурта мукофотлари офисга ташриф буюрмасдан;\nвеб-сайтда саёҳат суғуртаси полисини рўйхатдан ўтказиш учун сарфланган минимал вақт;\nтезкор (24 соат ичида) тайёр саёҳат суғурта шартномаларини курйер орқали етказиб бериш;\nтажрибали маслаҳатчилар томонидан жонли чат ва телефон орқали мижозларни 24/7 қўллаб-қувватлаш.\nБуларнинг барчаси қулай ва сезгир фойдаланувчи интерфейси билан бирлаштирилган. Порталда сиз махсус калкулятор ёрдамида турли мамлакатлар учун саёҳатни суғурталаш нархини тезда ҳисоблашингиз мумкин. Бу ерда сизни компаниянинг бошқа мижозларининг шарҳларини ўқишга таклиф қилишади. Бундан ташқари, сайт дизайни мобил гаджетлардан саёҳатни суғурталаш бўйича полиция расмийлаштиришга имкон беради.\nСпортчиларни Тошкентда жароҳатлардан онлайн суғурта қилиш хизматлари инсуранcе.уз -жисмоний шахслар ва спорт ташкилотлари учун мақбул йечим. Биз қулай ва қулай шарт-шароитлар билан таъминлаш. Ўзбекистонда спортчилар учун бахциз ҳодисалардан суғурта полисини расмийлаштириш мижозларимиз учун бир қатор афзалликларни очиб беради. Хизмат ҳақида батафсил маълумотни ушбу шарҳда топишингиз мумкин, бу ерда хизматнинг асосий афзалликлари ҳам таъкидланган.\nСуғурта бўйича бахциз ҳодисалардан спорт суғуртасининг умумий инсуранcе.уз\nУшбу саҳифада тақдим етилган хизмат жисмоний шахслар ва спорт жамоалари ва ташкилотларининг вакилларини қизиқтиради. Тошкент ва Ўзбекистоннинг бошқа шаҳарларида бола-спортчи ёки катталар спортчиларини суғурталаш жароҳат олишда ва ўлим ҳолатларида харажатларни қоплаш имконини беради. Суғурта ҳодисалари спортчилар томонидан машқлар, спорт мусобақалари ва мусобақаларида олинган барча жароҳатлар ва ўлим ҳисобланади.\nЎзбекистонда спортчиларни суғурталаш полиси шартларига кўра, жароҳатланиш оқибатлари жароҳат олганидан кейин олти ой ичида юзага келган ҳолатларда ҳам компенсация тўланади. Бироқ, бу ерда воқеа содир бўлган тақдирда шартнома муддати давомида содир бўлиши муҳимдир. Бундан ташқари, болалар спортчиларини суғурталашда бизнинг онлайн-дўконимизда имтиёзли тариф амал қилади.\nСуғурта бўйича спортчиларни афзалликлари инсуранcе.уз\n"Ўзбекинвест" компанияси томонидан ташкил етилган онлайн суғурта онлайн-дўкони спортчиларни Ўзбекистонда бахциз ҳодисалардан суғурталаш полисини тез ва фойдали тарзда расмийлаштириш истагида бўлганлар учун енг мақбул танловдир. Бизнинг хизматларимизга мурожаат қилиб, сиз бир қатор афзалликларга ега бўласиз:\nофисга бормасдан ҳужжатларни расмийлаштириш, хизмат учун тўлов ва кейинги суғурта бадаллари;\nспорт суғуртасининг мақбул қиймати ва турли хил шахслар учун тарифни танлаш;\nспорт суғуртасини онлайн тарзда расмийлаштириш учун минимал вақт;\nкурйер билан тайёр спорт суғурта полисларини тезкор (24 соат ичида) йетказиб бериш;\nонлайн суҳбат ва телефон орқали тажрибали маслаҳатчилар томонидан 24 соатлик мижозларни қўллаб-қувватлаш.\nБуларнинг барчаси енг қулай ва мослашувчан фойдаланувчи тажрибасини тўлдиради. Порталда онлайн калкулятор ёрдамида турли мамлакатлар учун спорт суғуртасининг нархини осонгина ва тезда ҳисоблашингиз мумкин. Бу ерда компаниянинг бошқа мижозларининг баҳолашлари билан танишиш таклиф етилади. Бундан ташқари, сайт дизайни спортчиларни мобил қурилмалардан суғурта қилиш сиёсатини амалга ошириш имконини беради.\nТошкент шаҳридаги кўчмас мулк суғуртаси бизнинг суғурта.уз веб-сайтимизда тақдим етилаётган енг талаб қилинадиган хизмат турларидан биридир. Биз мижозларимизга енг қулай ва қулай шароитларни тақдим етамиз. Бизнинг Ўзбекистонда уй ёки квартирани суғурталаш бўйича таклифимиз суғурта даъволарининг кенг доирасини қамраб олади. Сиз ушбу хизмат ҳақида батафсил маълумотни ушбу умумий маълумотдан топишингиз мумкин. Шунингдек, унда онлайн хизматнинг асосий хусусиятлари ва унинг афзалликлари келтирилган.\nЎзбекистонда кўчмас мулк суғуртаси: кимга хизматлар мавжуд\n"Ўзбекинвест" томонидан тақдим етилаётган хизмат турлари суғурта даъволарининг кенг доирасини қамраб олади. Инсуранcе.уз интернет-дўконида чиқарилган Ўзбекистондаги уй-жой суғуртаси қуйидаги ҳолатлардан бирида уй ёки квартирага етказилган зарарни қоплаш имконини беради:\nнаф олувчининг қасддан қилган ҳаракатларидан ташқари ҳар қандай сабаб билан келиб чиққан ёнғин ёки портлаш;\nтурли хил табиий ҳодисаларни (ёмғир, зилзила, тошқин ва бошқаларни) ўз ичига олган табиий офатлар;\nсуғурта қилинган мол-мулкка моддий зарар етказган санитария-тесисат ва канализация тизимларининг бузилиши;\nюқоридаги ҳолатлар натижасида квартираси ёки уйи ҳам зарар кўрган қўшнилар олдида жавобгарлик.\nУйни ёки квартирани суғурталаш бўйича бизнинг таклифимиз юқоридаги барча суғурта ҳодисаларини қамраб олади. Инсуранcе.уз интернет-дўкони хизматларидан фойдаланган ҳолда сиз Тошкент шаҳридаги квартираларни ёнғиндан суғурта қилиш, табиий офатлардан суғурталаш ёки юқорида санаб ўтилган бошқа турларга алоҳида буюртма бериш заруриятидан халос бўласиз.\nКўчмас мулкни суғурталаш полиси шартларига мувофиқ зарарни қоплаш\nХизмат учун товон пули наф олувчининг кўчмас мулки қисман бузилган ёки тўлиқ йўқ қилинган тақдирда амалга оширилади. Компенсация миқдори қоплаш харажатлари миқдорига мувофиқ белгиланади, лекин суғурта суммасидан кўп емас. Бундай харажатлар таъмирлаш учун зарур бўлган материалларнинг нархини, уларни етказиб бериш ва таъмирлаш-тиклаш ишларини олиб боришни англатади.\nКўчмас мулк тўлиқ йўқ қилинган тақдирда, компания кўчмас мулкни суғурталаш шартномасида белгиланган суғурта суммасининг тўлиқ миқдорини тўлайди.\nКвартира ва уйларни онлайн суғурта қилиш: хизматнинг афзалликлари\n"Ўзбекинвест" компанияси томонидан ташкил етилган суғурта.уз веб-сайти кўчмас мулкни суғурталашни тезкор ва фойдали тарзда Тошкент ёки бошқа шаҳарларда ташкил етишни истаганлар учун енг яхши танловдир. Хизматларимизга мурожаат қилсак, Ўзбекистон Республикасининг етакчи суғурта компаниясининг ишончлилиги билан бир қаторда сиз яна бир қатор афзалликларга ега бўласиз, яъни:\nкўчмас мулк суғурта полисини рўйхатдан ўтказиш учун вақтни 5 дақиқагача қисқартириш;\nбарча стандарт расмиятчиликларни бажариш ва офисга ташриф буюрмасдан тўлов;\nЎзбекистонда кўчмас мулкни суғурталаш бўйича тайёр шартномаларни курерлар орқали етказиб бериш;\nКомпаниянинг тажрибали юристлари томонидан 24 соат давомида суҳбат ва телефон орқали қўллаб-қувватлаш.\nБуларнинг барчаси фойдаланувчилар учун қулай интерфейсни тўлдиради. Бу ерда сиз кўчмас мулкни суғурталаш нархини махсус калкулятор ёрдамида тезда ҳисоблашингиз мумкин. Бундан ташқари, сайт дизайни мобил телефонлар ва планшетлардан кўчмас мулкни суғурталаш бўйича полиция расмийлаштиришга имкон беради.\nОСГОВТС транспорт воситалари егаларининг фуқаролик жавобгарлигини мажбурий суғурта қилишъ сиёсатини англатади. Ушбу турдаги автоулов суғуртаси автомобилнинг ҳар бир егаси учун зарурдир ва тегишли ҳужжатларнинг йўқлиги жаримага олиб келиши мумкин. Ўзбекинвест суғурта компанияси Ўзбекистон бозорида 26 йилдан зиёд вақт мобайнида фаолият юритиб келмоқда ва бошқа хизматлар қаторида ўз мижозларига МТПЛ сиёсатини ваколатли расмийлаштирилишини таклиф қилиши мумкин.\nОСГО ВТС сиёсати фақат учинчи шахсларнинг мол-мулкига ёки соғлиғига етказилган зарарни қоплашига еътибор қаратиш лозим. ОСAГО суғуртаси егасининг транспорт воситаларига ёки автоҳалокат натижасида олинган жароҳатларга етказилган зарар учун компенсация бермайди. Воқеа содир бўлган тақдирда, фуқаролик жавобгарлигини суғурта қилиш полиси бузилган мол-мулк егалари томонидан моддий даъволардан ҳимоя қилади, шунингдек, ҳодиса пайтида зарар кўрган одамларнинг соғлиғига зарар етказади.\nAгар транспорт воситасини бошқариш учун бир нечта шахс йўл қўйилган бўлса, ОСAГО суғурта шартномаси ҳар бир ҳайдовчи учун алоҳида-алоҳида берилиши керак. ОСГОВТС сиёсатида суғурта тарифлари барча суғурталовчиларга қонун ҳужжатларида белгиланган ягона қоидалар бўйича қўлланилади. Ушбу суғурта тури бўйича суғурта суммаси 40 миллион сўм миқдорида белгиланади. Шу билан бирга, суғурта суммасини ажратиш қонун билан қуйидаги чегаралар доирасида белгиланади: ҳаёт ва соғлиққа етказилган зарарни қоплаш учун – 65%; жабрланувчиларнинг мол – мулкига етказилган зарарни қоплаш учун-35%.\nЎзбекинвест компанияси ОСAГО ни Тошкент ва Ўзбекистоннинг бошқа шаҳарларида расмийлаштиришда ёрдам беради. Биз суғурта маҳсулотларини онлайн харид қилиш учун замонавий ахборот технологияларини ишлаб чиқиш ва қўллашни мақсад қилиб қўйдик. Бу мижозларга кўп вақтни тежаш ва бизнинг офисимизга бормасдан туриб, сўровномани масофадан туриб тўлдириш имконини беради. Суғурта полиси мижоз томонидан кўрсатилган манзилга бир иш куни ичида бепул йетказилади.


Осмон остидан океан ортига » Скачать музыку бесплатно новинки музыки 2016-2017\nОсмон остидан океан ортига\nКомментариев: 0 Просмотров: 254 Дата: 3-05-2016, 18:35 Хитойнинг GAС автоконцерни Fiat Chrysler ёрдамига таяниб, АҚШ автомобиль бозорига киришни мўлжалламоқда. Бу ҳақда GAC бош директори Пекин кўргазмасида ахборот берди. Эслатиб ўтамиз: Хитой бренди АҚШ бозорига кириш режаларини кўпдан бери ишлаб чиқаётибди. Экспертлар океан ортига GAC Trumpchi GS8 катта кроссоверлари келтирилишини тахмин қилишяпти, чунки АҚШликларга шу русум жуда ёқади. Хитой компанияси анчадан бери дунё концернлари билан алоқа ўрнатиб, улардан фойдаланмоқда. Масалан, GAC кўпдан бери Mitsubishi, Honda ва Toyota билан ҳамкорлик қилади. Улар ортидан АҚШга Хитойнинг бошқа концернлари ишлаб чиқарган автомобиллар ҳам етказиб берилиши мумкин. - деб хабар бермоқда Carzone.uz нашри.


Рўмол ҳақида «эски ва янги гаплар...» » Ўзбекистон янгиликлари – Zamin.uz\n, 23 2020, 04:09\n15 ноя, 15:02 1 879 Жамият\nҲадиси шарифга кўра, аслида ҳар бир гўдак фитратда туғилади. Кейин уни ота-онаси ўз динига кўра тарбиялайди. Бола улғайгани сари атроф-муҳитдан таъсирлана бошлайди. Тарбия ва муҳит ёмонлашгани сари бола ҳам ўз фитратидан узоқлашиб бораверади. Болам ҳали ёш, ёшлигида болага ҳамма нарса ярашаверади, каттароқ бўлса, эси кириб қолади деб, болани ўз ҳолига ташлаб қўйган одам қаттиқ адашади.\nХоссатан қиз болани ёшлигидан иффатини сақлашга ҳаракат қилиш керак. Калта-култа, ярим-яланғоч кийимлар кийишга ўргатмаслик лозим. Негaки, қиз бола табиатан уялчанг ва ҳаёли бўлади. Бу туғма сифат. Агар шу сифат бузилса ёки йўқолса, болада андиша, иффат деган тўсиқлар ҳам йўқолади. Кейин уни қайтадан касб қилиш, шакллантириш жуда қийин. Фақат Аллоҳ таоло насиб қилсагина бўлади.\n15 йиллик сир: Светлана Ортиқова Андижон воқеаларида тинч аҳолига ўқ узилганини тасдиқлади 14 фев, 17:49\n«Агар Америкада шунақа ҳолат содир бўлса борми...» 25 сен, 00:30\nШоҳида Узоқова театр директорининг кирдикорлари ҳақида очиқ-ойдин гапирди 02 апр, 18:43\nОтасининг қизи... 25 фев, 16:35\nТуркияда «Шортик» кийиб кўчага чиққани учун 21 яшар қиз бегона эркакдан калтак еди… 23 июн, 17:02\nСимпилислик отахон билан “Милён” ҳақида суҳбат (ҳажвия) 12 мая, 12:47\nАктриса Муножат Алимбоева отаси ўлмаслиги учун, боласининг ўлимига ҳам рози бўлган оғир кунлари ҳақида гапириб берди (видео) 23 сен, 00:13 321\nГоктук Кара: Биз энди автоҳалокатларни бахтсиз ҳодисалар деб атамаймиз 22 сен, 23:13 299\nШота Арвеладзе: "Рақиб учун ғурур, биз учун эса финал ўйини бўлади" 22 сен, 21:58 328


Саид ал-Мағрибий: Ўзбекистонда мени ўзбеклашган мисрлик, Қоҳирада эса мисрлик ўзбек, дея аташади - Халқ сўзи\n17:35 04 Август 2020 Сиёсат\n«KAPO GROUP» компанияси (Миср) қатор йиллардан буён Ўзбекистон бозорида фаолият юритиб, турли лойиҳаларни амалга ошириб келмоқда. «Дунё» АА мухбири компания директори Саид ал-Мағрибий билан Ўзбекистон – Миср савдо-иқтисодий ҳамкорлигининг жорий ҳолати ва истиқболлари, тадбиркорнинг юртимиздаги фаолияти хусусида суҳбатлашди.\n— Компаниямиз томонидан ҳаётга татбиқ этилаётган оширилаётган муваффақиятли ҳамкорлик лойиҳаларига кўплаб мисол келтириш мумкин ва бу қувонарлидир. Ҳозирги кунда Наманган вилоятининг Норин дарёси соҳили бўйида 85 гектар ҳудудда балиқ етиштириш бўйича қўшма лойиҳалар амалга оширмоқдамиз. Асосий мақсадимиз турли балиқ турларини етиштириш ва экспортга йўналтириш.\nИккинчи муваффақиятли лойиҳа сифатида Қашқадарё вилоятида мебель ишлаб чиқарувчи корхонани келтириш мумкин. Корхона фаолиятига мисрлик мутахассислар жалб этилиб, бозор талабидан келиб чиққан ҳолда мебель маҳсулотлари ишлаб чиқарилмоқда ва хорижга экспорт қилинмоқда.\nБундан ташқари, Президент Шавкат Мирзиёев Коррупцияга қарши курашиш агентлигини тузиш тўғрисидаги қарорни имзолади. Қарорни хорижлик инвесторлар ҳуқуқларининг кафолатларидан бири дейиш мумкин. Ҳужжат кучга кириши билан икки мамлакат инвестиция вазирликлари ҳузурида ташкил этилган Ўзбекистон — Миср ишбилармонлар кенгаши фаолияти янада жонланди.


Олимларнинг хулосаси: Ислом бор жойда СПИД йўқ\nThursday, 10 November 2016 15:46\nКанадалик бир олим Африканинг хариталарини ўрганиб чиқиб, ана шундай хулосага келди. Хариталардан бирида Африкада Ислом дини тарқалган ҳудудлар кўрсатилган бўлиб, бошқасида СПИД тарқалган жойлар белгиланган экан.\nОлим уларни таққослаб кўриб, Ислом бор жойларда СПИД йўқ экан, ва аксинча, СПИД асосан Ислом йўқ жойларда тарқалган экан, деган хулосага келди.\nБиринчи харитада бу касалликнинг тарқалиш ҳудудлари кўрсатилган бўлиб, ранг қанча тўқ бўлса, касаллик шунчалик кенг тарқалгани тасвирланган эди. Иккинчи харитада эса қитъада мусулмон аҳоли тарқалган жойлар кўрсатилган бўлиб, яшил ранг қанча тўқ бўлса, у ерда мусулмон аҳоли шунчалик зич жойлашганини англатади. Бу икки харитани солиштирган тадқиқотчи Ислом СПИДнинг олдини олишнинг энг яхши омили экан, деган хулосага келган.\nУшбу икки харита ёнма-ён туширилган сурат интернет тармоқларида тезда тарқалиб кетди. Уларнинг тагида берилган минглаб изоҳларда «СПИД каби касалликнинг ягона ечими никоҳдир», «Қуръонга эргашсак, ҳеч қачон СПИДга ишимиз тушмайди» каби фикрлар билдирилган.\nДунёнинг ҳеч бир минтақасида СПИД Жанубий Африкадагидек кўп тарқалмаган: у ерда аҳолининг 70 фоизи (35 миллион киши) СПИДга чалинган. Африканинг шимолий қисмида эса аҳолининг аксариятини мусулмонлар ташкил қилади. Миср, Мали, Гвинея каби давлатларнинг 84 фоиз аҳолиси мусулмонлардир.


ЯНГИ “ДЕҲҚОН БОЗОРИ” ҚАЧОН ҚУРИЛАДИ?! Шунингдек\nГлавная / Шунингдек / ЯНГИ “ДЕҲҚОН БОЗОРИ” ҚАЧОН ҚУРИЛАДИ?!\nЯНГИ “ДЕҲҚОН БОЗОРИ” ҚАЧОН ҚУРИЛАДИ?!\n“Хива деҳқон бозори” акция-дорлик жамиятининг яқинда ўтказилган йиғилишида жамиятга ажратилган ер майдонида янгидан деҳқон бозори ва қўшимча бино иншоотлари қуриш ишларини олиб бориш учун пудрат ташкилотини танлаш бўйича ОАВ ва ижтимоий тармоқларда эълонлар бериш каби масалалар муҳокама қилинди. Шу юзадан жамият кузатув Кенгаши раиси Х.Бобоев маърузаси тингланди.\nНотиқ жамиятнинг кейинги умумий йиғилишига тайёргарлик кўриш, уни қаерда ва қачон ўтказиш, шунингдек, кун тартибига қўйиладиган масалалар юзасидан так-лифлар киритди. Жамият акциядорларининг умумий йиғилиши жорий йил 20 октябрь – чоршанба куни кундуз соат 15:00 да Хива шаҳар 5-сон Болалар мусиқа ва санъат мактаби биносида ўтказиш белгиланди. Йиғилишни ўтказиш бўйича барча акциядорларни огоҳлантириш ва акциядорлар реестрини тузиш, жамиятнинг бюллетень нусҳаси ва матнини тасдиқлаш, кўриб чиқиладиган масалалар юзасидан ҳисоботлар, қарорлар лойиҳасини тайёрлаш жамият бошқарувига юклатилди.\nЗ.РЎЗМЕТОВ, Хива “Деҳқон\nбозори” АЖ бошқарув раиси в.в.б.\nТАҲРИРИЯТДАН: Янги бозор қачон қурилар экан, деган гап-сўзларни эшитавериб, одамлар анча толиқиб қолишган эди. Мана ниҳоят масалага ечим топилди. Тез орада ҳамма интиқиб кутаётган янги бозор пойдеворига илк ғишт қўйиладиган кунлар яқин, иншоллоҳ! “Хива тонги” газетаси таҳририяти бу ҳақда туркум мақолалар, фоторепортажлар тайёрлашни режалаштирган.


“Минг малак ва бир суврат” Москвада намойиш қилинмоқда\n28 ноябр 2020, Тошкент вақти: 16:04\nЛеким Иброҳимов “Минг малак ва бир суврат” фонида.\nЎзбекистонлик таниқли рассом Леким Иброҳимовнинг “Минг малак ва бир суврат” асари 12-15 август кунлари Москвада намойиш қилинади.\nЎзининг улканлиги билан машҳур бўлган “Минг малак ва бир суврат” асари Европанинг бошқа пойтахтларида ҳам намойиш қилинган.\nАсарнинг баландлиги 8 метр ва узунлиги 66 метр бўлиб, умумий майдони 528 квадрат метрни ташкил қилади. Жами 1000та полотнодан иборат асарни ушлаб турадиган металл конструкция билан қўшиб санаганда, унинг умумий оғирлиги 22 тонндан ошади. Уни монтаж қилиш учун тўрт кун вақт кетади.\n69 ёшли рассом Леким Иброҳимов асарининг дебюти ўтган йили Мадрид ва Прага шаҳарларида ташкил қилинган эди.\nМосквадаги намойиш “Гостиний двор” мажмуасида ташкил қилинмоқда. Ундан кейин Хитойда ҳам улкан картина намойиши режаланмоқда.


Янгилик: Сўғдиёна ФКнинг янги сайти иш бошлади!\nСана: 20-06-2017, 18:10\nБўлим: Янгиликлар, Технология, Спорт, Жиззах янгиликлари\nЖамоамизнинг расмий сайти ўз фаолиятини бошлаганини маълум қиламиз, дейилади клуб матбуот хизматининг расмий телеграм каналида. Жамоа матбуот хизматида кадрлар алмашинуви сабаб клуб расмий сайти фаолиятида тўхталиш бўлди. Ушбу муаммолар бартараф этилди ва эндиликда сиз ўз севимли жамоангиз ҳақида маълумотларни, интервью, фото ва видеоларни бевосита клуб расмий сайти орқали ҳам кузатишингиз мумкин.\nАйни пайтгача мухлислар ўз жамоалари янгиликларини клуб расмий сайти - www.fcsogdiana.uz ишламаётганлиги сабабли қуйидаги ижтимоий тармоқлар орқали кузатиб боришаётган эди.\nTelegram: @pfcsogdiana Эндиликда нафақат ижтимоий тармоқлар, балки расмий сайт орқали ҳам янгиликлар мухлислар ва мутахассисларга тақдим этиб борилади. Веб сайт "KUMUSH SERVIS MEDIA" МЧЖ кўмагида яратилган бўлиб, айни пайтда сайт саҳифалари тўлдирилишда давом этмоқда. Фойдаланувчилар учун қулайлик яратиш мақсадида, қулай интерфейс танланган. Сайтда шунингдек имконияти чекланган фуқаролар учун ҳам қулайлик мавжуд. dle 10.2 скачать , Быстрый торрент трекер КиноСвин рунета Манба: http://sangzor.uz/\nЎзбекистон "Миллий тикланиш" демократик партиясининг интернетдаги расмий сайти янги сайти ишга тушдиФутбол мухлислари терма жамоа ўйинларига бепул киришлари мумкин“Баркамол авлод - 2017” спорт ўйинлари расмий сайти ишга тушди«Пахтакор» клуби президенти ўзгарди"Сўғдиёна" фотосессия ўтказди ФОТО4-Жиззах округ сайлов комиссиясининг веб сайти иш бошлади


Эпидемия пайтида рўйхатга олинмаган дори воситаларини импорт қилиш мумкин\n13.02.20 14:48\tmsk\nЭпидемиологик ҳолатларда юқумли касалликларнинг профилактикаси, даволаш, ташхис дори воситалари ва тиббий буюмлар тасдиқланган рўйхатлар асосида Соғлиқни сақлаш вазирлиги томонидан давлат рўйхатидан ўтказилмасдан олиб кирилади.\nПарламентнинг қуйи палатасида «Дори воситалари ва фармацевтика фаолияти тўғрисида»ги қонунга биринчи ўқиш пайтида шундай ўзгартириш киритилди.\nЯнги нормага кўра, инфекция касаллигига ташхис қўйиш ва уларни даволашда қўлланиладиган дори воситалари ва тиббий буюмлар тасдиқланган рўйхат асосида олиб кирилади. Ушбу рўйхатларни тузиш тартибига доир маълумот берилмаган.\nШунингдек, депутатлар кам учрайдиган (орфан) касалликлари ташхиси ва уларни даволашда қўлланиладиган тиббий буюмларнинг олиб кирилишини ҳам тасдиқладилар. Дупутатлар бундай қарорга келганликларини мазкур тиббий буюмлар ишлаб чиқарувчилари учун ушбу маҳсулотларни Ўзбекистонда рўйхатдан ўтказиш иқтисодий жиҳатдан мақсадга мувофиқ эмаслиги билан изоҳладилар.\nМазкур ҳужжат президент қарорига биноан ишлаб чиқилган. Депутатларнинг фикрига кўра, ушбу ҳужжат Ўзбекистонни фавқулодда вазиятларни инобатга олган ҳолда ўз вақтида зарур дори препаратлари билан таъминлашга имкон беради.\nҚонун лойиҳаси мамлакатда коронавирус инфекциясига қарши хавфсизлик чоралари кучайтирилаётган бир пайтда тасдиқланди. Ҳукумат қарорига кўра, фуқароларнинг Хитойга ташрифи вақтинча чекланган, давлат чегарасида санитар кўриклар жорий этилган. Санитария эпидемиологик осойишталик агентлиги ҳузурида мамалакатга вирусни киритмаслик бўйича штаб тузилган.


Ушбу хатни ёзишимга ижтимоий тармоқларда Сизнинг Президент мактаблари ҳақидаги чиқишингиз ва унга билдирилган фикрлар сабаб бўлди.\nПрезидент мактаблари ғояси таълим тизимимизда кескин бурилиш ясаши аниқ. Ахир фарзандларимиз Сиз айтгандай, БМТнинг 6 та расмий тилидан камида иккитасини ўрганса, бу бизнинг мувафаққиятимиз. Тил ўрганиш ҳеч замонда зарар келтирмаган, буям ҳақиқат. Лекин биз тилнинг маданият ташувчи восита эканлигини ҳисобга олсак, масала жўн эмаслиги кўринади. Ҳар бир миллат ва элат маданияти, туриш-турмуши унинг тили орқали шаклланади. Шундай экан, бундай расмий, бунинг устига Сиздек ҳукумат вакили томонидан юритилаётган тарғибот, мени ўйга толдирди.\nБиринчидан, “Фарзандингизни Президент мактабларида ўқишини истасангиз инглиз тилини ўргатишни бошланг!..” деган чорлов ҳаммага ҳам маъқул келмагани шубҳасиз. Сиз буни ижтимоий тармоқларда билдирилган фикрлардан ҳам пайқаган бўлсангиз керак.\nИккинчидан, тил ўрганишни давлат қўллагани, рағбатлантиргани яхши, лекин у имтиёз йўлида шарт, гаров қилиб қўйилмаслиги лозим. Биз она тилимиз, миллий-диний қадриятларимиз, урф-одатларимиз оёқости қилинган, хўрлик ситамларини бошидан ўтказган халқмиз. Мустақиллигимизга 28 йил, “Давлат тили ҳақида”ги Қонун қабул қилганимизга 30 йилга яқин вақт бўлаётган эса-да, тилимиз ҳали-ҳамон, том маънода, давлат тилига айланолмади…\nУшбу очиқ хатнинг тўлиқ кўринишини газетамизнинг эртанги сонида ўқинг.\n«Қош-у кўзи» бўялган боғ\n«ОЛТИН ҚАЛАМ»ни муносиблар олиши мутлоқ ҳақиқатми?


2 июль куни Ўзбекистонда шамол тезлиги кучайиши кутилмоқда | Qalampir.uz\n2 июль куни Ўзбекистонда шамол тезлиги кучайиши кутилмоқда\nЖамият\t01 Июль 13:11 9209\nГидрометеорология хизмати маркази эртага, 2 июль куни Ўзбекистонда қандай об-ҳаво кузатилишини маълум қилди.\nТошкент шаҳри. Ҳаво бироз булутли бўлади, вақти- вақти билан ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 20-22°, кундузи 32-34° бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 18-23°, кундузи 28-33° бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24°, кундузи 32-37° бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 17-22°, кундузи 30-35° бўлади.\nҚашқадарё ва Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24°, кундузи 34-39° бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 15-20°, кундузи 30-35° бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, тоғ олди ва тоғ ҳудудларда баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15°, кундузи 20-25° бўлади.\n25 Октябрь 10:08 37169\n25 Октябрь 14:58 34177\n25 Октябрь 08:27 26229\n23 Октябрь 15:21 26136\n23 Октябрь 19:14 23258